Anggun Berhijab Di Madinah, Peminat Doakan Aktres ‘KKN Desa Penari’ Ini Dapat Hidayah

Bintang filem Indonesia ‘KKN di Desa Penari’, Tissa Biani kini sedang berada di tanah suci untuk menunaikan umrah. Berbeza dengan penampilan hariannya, Tissa kerap berkongsi foto anggunnya berhijab dan telah mendapat pujian ramai.

Aktres muda yang berumur 20 tahun dan juga merupakan kekasih Dul Djaelani (anak kepada Ahmad Dhani) ini telah pergi menunaikan umrah bersama keluarga tercinta sejak minggu lalu.

Tissa Biani sempat berkongsi gambar bersama keluarga sebelum berangkat ke Tanah Suci. Foto yang diambil di Terminal Bandara Soekarno Hatta itu memperlihatkan dia bersama keluarga memakai busana yang sedondon.

Sesampainya di Tanah Suci, Tissa Biani sempat mengunggah foto bersama keluarganya di hadapan Masjidil Haram. Bukan hanya itu, dia juga banyak memuat naik fotonya sepanjang berada di sana. Di antaranya, momen ketika berada di hadapan Zam Zam Tower, Makkah serta Masjid Quba.

Tidak mahu terlepas momen terakhirnya beribadah di Tanah Suci, Tissa sempat membuat kunjungan ke Masjid Nabawi. Dia yang terlihat manis dengan pakaian yang tertutup itu sempat memuat naik gambar di laman Instagramnya sebelum pulang ke Jakarta.

“Hari terakhir di Madinah. Akan sangat dirindui!(Bakalan kangen banget!) Alhamdulillah, Hari ini adalah hari untuk saya dan keluarga pulang ke Jakarta.

Tidak hanya itu, dia turut menyatakan hasrat untuk kembali ke Tanah Suci suatu hari nanti serta berdoa agar Allah SWT sentiasa memberkati hajatnya.

“Semoga dimurahkan rezeki untuk kembali ke sini secepat mungkin bersama insan tersayang, Aamiin Ya Allah,” tulis Tissa.

Dalam foto tersebut, Tissa kelihatan anggun dengan jubah kelabu yang digandingkan dengan pashmina ungu. Apatah lagi, dia dilihat memakai stokin untuk menutup auratnya dengan sempurna.

Gaya berhijab Tissa Biani di hari terakhirnya di Madinah telah menambat hati para peminat. Bukan sahaja peminat di Indonesia malah Malaysia. Rata-rata mereka mendoakan agar dia selamat pulang serta memuji kecantikan Tissa Biani saat mengenakan hijab.

“Cantiknya sayang ..smoga berkah berlimpah Aamiin”

“Masya Allah, aamiin neng cantik dan imut. Rezeki anak Sholihah, semoga rezekinya nular ke aku dan family bisa berkunjung beribadah di Makkah Madinah”

“Cantik seperti bidadari syurga”

“Masha Allah cantiknya iras gadis-gadis daripada Arab”

Apa yang menarik perhatian, bukan sahaja peminat, malah kekasih hatinya; Dul Djaelani serta bunda kepada kekasih hatinya; Maia Estianty turut meninggalkan komen di ruangan tersebut. Memang ‘imut’!

Meskipun sering membawakan watak seorang wanita berhijab, ramai yang belum mengetahui bahawa Tissa Biani masih lagi belum menutup aurat sepenuhnya. Meninjau ke ruangan komen, para peminat turut mendoakan agar kunjungan dia ke tanah suci memberi hidayah kepadanya untuk berhijab suatu hari nanti.

Info tambahan, selain ‘KKN di Desa Penari’, aktres ini turut membintangi beberapa filem dan sinetron lain seperti ‘Makmum The Movie’ ‘Pesantren Cinta’, ‘3 Nafas Likas’, ‘Perfect Dream’, dan ‘The Returning’.


13 Amalan Rahsia Cepat Dapat Jodoh & Jadikan Rutin Insya-Allah Menjadi. No 1 Memang Wajib!

Kebiasaannya soal jodoh sering menjadi bualan harian, terutamanya apabila melihat rakan-rakan lain semua dah berkahwin. Ada yang terus-menerus mencari jodoh yang sesuai. Ada juga yang berserah sepenuhnya. Jodoh itu rahsia Allah. Namun, perlu ada doa seiring usaha termasuklah 13 amalan rahsia ini yang boleh anda cuba amalkan untuk ditemukan jodoh.

1. JAGA SOLAT DI AWAL WAKTU

Kadang kala terfikir juga bila masanya untuk kahwin ini. Terasa jodoh itu sangat lambat datangnya. Tapi pernahkah kita bila kedengaran azan, terus bangkit untuk menunaikan solat tapi yang selalu kita buat melengah-lengahkan tuntutan solat tu. Sama jugaklah dengan jodoh kita.

Rasulullah S.A.W bersabda yang bermaksud:

“Solat pada awal waktu, dari awalnya mendapat keredhaan Allah dan di akhirnya mendapat keampunan Allah ”Riwayat al-Tirmizi

2. BETULKAN NIAT PERKAHWINAN

Kita kena betulkan niat kita berkahwin adalah untuk mendapat redha Allah. Itulah sebenarnya matlamat hidup kita. Bukan hanya kerana bersandarkan nafsu semata-mata atau mahukan populariti.

3. BACA SURAH YAASIN SETIAP PAGI

Surah Yaasin merupakan hati atau jantung Al-Quran. Biasanya surah Yaasin kerap dibaca pada malam Jumaat atau ketika melawat orang sakit atau yang meninggal dunia. Namun, surah ini jika diamalkan setiap hari, banyak manfaat yang bakal kita dapat. Allah akan mudahkan segala urusan hati itu. Bagi yang tiada jalan keluar pun Allah akan permudahkan. Insya-Allah.

4. BACA SURAH AL-WAQIAH SETIAP MALAM

Amalan surah al-Waqiah akan memberikan kekayaan serta rezeki yang melimpah ruah termasuklah jodoh.

Sabda Rasulullah S.A.W. maksudnya:

“Siapa yang membaca surah al-Waqiah setiap malam, dia tidak akan ditimpa kesusahan atau kemiskinan selama-lamanya.”Diriwayatkan oleh Baihaqi dari Ibnu Mas’ud r.a.

5. BERTERUS-TERANG

Bila kita hendak hilangkan bebanan dihati kita, rasanya tidak salah untuk kita berterus terang kepada lelaki yang kita suka. Jika ada jodoh Insya-Allah kita akan membina cinta yang halal. Selebihnya serahkan saja pada Allah. Jika tidak berjaya, ingatlah bahawa ada yang lebih baik Allah sediakan untuk kita.

6. JANGAN TERLALU MEMILIH

Sikap memilih ini juga penting  tetapi jangan berlebih-lebihan kerana tiada yang sempurna. Ini juga penyebab melambatkan jodoh kita untuk datang. Ada yang sudah dirisik oleh calon yang sesuai dan dia bersedia untuk terus menikah, namun ditolak disebabkan faktor-faktor tertentu. Jodoh kita sebenarnya cerminan diri kita. Masing-masing ada kelemahan dan kekuatan tersendiri. Asalkan agamanya dan akhlaknya baik dan mereka datang dari keluarga yang baik-baik, itu sudah cukup untuk dijadikan pilihan.

7. CARI KEBAIKAN ORANG LAIN

Kita semua tiada apa-apa kerana semuanya milik Allah. Jauhi sikap memandang rendah kepada orang lain dan berbangga dengan apa yang kita ada. Kita semua sama. Allah boleh beri dan ambil bila-bila masa yang Dia mahukan.

8. TAHAJJUD SETIAP MALAM

Bangunlah di sepertiga malam. Jika tidak mampu, cukup sekadar dua rakaat. Beberapa minit sebelum Subuh masih sempat untuk kita amalkan. Itu juga sudah dikira sebagai tahajjud. Dan berdoalah. Doalah apa saja. Allah sayang hamba-Nya yang sentiasa bertahajjud dan meminta doa kepada-Nya. Di saat insan lain terlena, kita bangun dan beibadah kepada-Nya. Dan cubalah untuk menangis setiap kali kita bertahajjud. Dengan izin Allah, doa kita sangat makbul saat kita berserah segalanya dan merayu kepada-Nya.

9. BANYAKKAN SENYUM DAN SEDEKAH

Selain dari sedekah berupa wang ringgit, senyuman juga sebenarnya sudah sebahagian daripada sedekah. Senyum juga menarik orang di sekeliling untuk sukakan kita. Senyum-senyum jugak tapi pandangan tetap perlu dijaga. Hatinya tenang tanpa resah, malah rezekinya pasti berlipat kali ganda. Jodoh itu juga sebahagian daripada rezeki. Bersedekahlah!

10. MENJAUHI PERKARA HARAM DAN MAKSIAT

Kita tidak bahagia saat kita berbuat dosa. Dosa kita itulah sebenarnya yang membuatkan kita jauh daripada Allah. Sebenarnya hidup kita akan bahagia saat kita sentiasa ingat akan Allah. Tidak semestinya saat kita sudah ada pasangan, barulah kita bahagia. Islam itu mudah kepada orang yang hatinya kenal Allah. Hidup ini juga akan mudah saat kita kenal Allah. Bahkan perkahwinan juga akan mudah bila kita kenal Allah. Itulah kuasa Allah. Subhanallah.


Hati Makin Tenang Lepas Berhenti Kerja di ‘Bar’, Wanita Ini Tak Sangka Allah Kurniakan Rezeki Lebih Baik!

Perkongsian dan pendedahan seorang wanita bernama Natrah di laman Tik Tok mengejutkan orang ramai apabila dia pernah mencari rezeki sebagai juruwang di sebuah pusat hiburan atau bar.

Memetik laporan Mstar, pemilik nama Khairun Natrah Md Toho berkata, sewaktu melakukan pekerjaan itu, dia terpaksa berdepan pelbagai tomahan dan cacian daripada masyarakat.

Sebelum akhirnya dia membuat keputusan nekad, berhenti kerja demi memperbaiki diri ke arah lebih baik.

Tambah Natrah, 25 tahun pengalaman yang diperoleh sebagai juruwang di tempat terkutuk itu, sedikit sebanyak memberi satu pengajaran dan pengalaman yang mematangkan baginya.

“Saya sempat kerja cashier dekat bar club selama 2 tahun 3 bulan.

“Gaji sebulan boleh cecah RM3,000 hingga RM4,000,” katanya.

Ketika dipersoalkan mengapa dia memilih cabang kerjaya yang disifatkan sebagai ‘kotor’ itu, Natrah berkata dahulu dia bekerja dalam bidang akaun, sebelum berasa bosan terperap di pejabat dengan gaji yang tidak memberangsangkan.

“Saya berkahwin pada tahun 2019, ketika itu saya berumur 21 tahun. Umur 23 baru kerja dekat bar,” jelasnya.

Menurut Natrah, suaminya cakna berkenaan pekerjaan yang dilakukannya itu, dan sudah menasihati dirinya agar mencari pekerjaan yang lebih baik, cuma Natrah bersikap ‘keras kepala’ ketika itu.

“Dia cakap nak kerja boleh, tapi bila sampai masanya, berhentilah.

“Kerja macam ni tak berkat, tapi masatu saya ikut kepala sendiri je,” tegasnya.

Natrah turut mengakui seoanjang mencari rezeki di pub itu, dia tidak pernah merasa ketenangan hati. Malah, setiap wang yang diperolehi sentiasa tidak merasa cukup.

“Walaupun seronok kerja, tapi saya rasa tak tenang. Suami paling seronok bila saya ambil keputusan untuk berhenti kerja,” kata Natrah.

Apa yang membuatkan Natrah begitu bersyukur dan merasakan dia membuat keputusan tepat apabila dia disahkan hamil selepas membuat keputusan untuk berhenti kerja.

“Rupa-rupanya baby dah ada dalam perut masa saya berhenti tu. Saya kata ini rezeki tuhan. Allah betul-betul dengar permintaan saya.”

“Saya hanya nak kongsi pengalaman. Saya terkejut kisah ni viral.

“Mungkin ada yang baik, anda boleh ambil. Yang buruk jangan diikut,” ujarnya.

Natrah juga memaklumkan bahawa dia kini berhasrat dan sedang mencuba berjinak-jinak untuk memakai tudung dan menutup aurat dengan sempurna setelah selamat melahirkan bayinya, yang kini mencecah usia 3 bulan.


5 Cara Mencerahkan Kulit Wajah Secara Semula Jadi

Ramai wanita Asia obses dengan kecantikan terutamanya untuk mencerahkan kulit wajah agar kelihatan lebih menarik. Namun jangan anda samakan pula istilah mencerahkan dengan istilah memutihkan. Wajah kita tidak boleh menjadi lebih putih dari warna kulit asal yang telah kita warisi dari genetik kedua ibu dan bapa. Namun apa yang anda boleh lakukan adalah mencerahkan wajah agar kelihatan lebih berseri.

Jika kulit anda bertona sawo matang ataupun gelap, ia masih boleh nampak cantik dengan keadaan kulit wajah yang nampak bersih dan ‘glowy’. Siapa cakap berkulit gelap tidak menawan, betul tak?

Ini adalah lima langkah secara semula jadi anda boleh amalkan :-

Untuk mencerahkan kulit wajah secara semula jadi, gel daun lidah buaya adalah salah satu bahan yang sesuai untuk disapu diwajah kerana nilai antioksidan yang tinggi boleh mengelakkan kulit dari menjadi kusam dan tidak bermaya. Tomato pula mengandungi lypocene yang boleh membantu memudarkan parut yang ada pada wajah. Untuk menjadikan kedua-dua bahan ini sebagai masker, kisar tomato bersama gel lidah buaya dan jadikannya masker kecantikan anda.

Lemon dan madu merupakan makanan yang sangat bagus untuk kesihatan tubuh kita, ia mampu membantu dalam menguatkan imunisasi tubuh. Gabungan kedua-dua bahan ini bagaikan magis apabila dijadikan sebagai masker untuk mencerahkan wajah.

Jus lemon kaya dengan vitamin C manakala madu memiliki agen antibakteria. Oleh itu ia mampu mencerahkan juga merawat kulit. Cara untuk membuat masker dari dua bahan ini, campurkan satu sudu tek madu dengan jus dari sebiji buah lemon, oles pada wajah dan biarkan selama 15 minit kemudian bilas sehingga bersih.

Lepas anda buat teh, jangan buang serbuk yang sudah digunakan itu. Ia amat bermanfaat untuk membantu mencantikkan kulit wajah. Hampas sebuk the itu boleh digunakan untuk menggelupaskan kulit mati secara lembut sekaligus menjadikan kulit terasa lebih licin.

Jika anda memiliki lingkaran hitam bawah mata, hampas serbuk di dalam uncang yang disejukkan bagus untuk membantu masalah ini. Tekap sahaja di mata nescaya boleh mengurangkan lingkaran noda hitam tersebut.

Betik sangat baik untuk sistem pencernaan manusia dan ia juga sangat baik untuk kulit wajah. Ia mampu melawan bakteria yang ada pada kulit wajah sekaligus mencerahkan kulit yang kusam. Cara untuk mengunakan betik sebagai bahan kecantikan wajah amatlah mudah. Hanya lumatkan sedikit isi betik ke dalam mangku dan ia siap untuk dilumurkan ke wajah. Bilas setelah 15 minit. Anda boleh melakukan rutin ini sebanyak seminggu sekali untuk kesan yang ketara. Selain hanya menggunakan isi betik anda boleh mencampurkan dengan susu, madu atau yogurt.

Selain bagus untuk sihatan tubuh, putih telur boleh diguna untuk mencerahkan kulit wajah. Protein yang terdapat di dalam telur putih boleh membantu mengalakkan pertumbuhan sel-sel baharu dan sel tersebut menggantikan kulit kusam dengan sel yang baru. Untuk cara mengolah putih telur menjadi masker, anda boleh mencampurkan putih telur dari sebiji telur ayam, satu sudu the jus lemon dan setengah sudu the madu. Aduk ketiga-tiga bahan ini sehingga sebati dan sapukan diwajah selama 15 minit, kemudian bilas sehingga bersih. Wajah akan pasti terasa lebih segar dan terasa licin.

Selain menggunakan bahan secara semula jadi, anda boleh menggunakan produk-produk kecantikan moden yang diluluskan. Jangan pernah percaya dengan produk-produk memutihkan dalam masa singkat kerana ia boleh memudaratkan kesihatan. Pastikan anda membeli produk yang dipercaya di farmasi-farmasi terpilih dan jenama yang diperakui kebaikannya.


Tiru STAIL Hijab Ringkas Ini Buat Yang TIADA Idea Untuk BERGAYA. ‘Simple & SWEET’!

Buat hijabi yang bekerja mahupun belajar, ada masanya kita hilang gaya idea tudung yang sesuai untuk kita pada hari itu. Lebih-lebih kalau kalau terlewat bangun gara-gara berjaga malam. Dan lebih parah pagi ini ada meeting penting yang harus dihadiri dan perlukan penampilan menarik. Usah panik, admin nak share satu tutorial ringkas yang mudah, pantas dan hasil menakjubkan. Cubalah!

2. Sesuaikan juga dengan baju yang senang untuk mix & match.

3. Pilih tutorial yang tidak guna banyak jarum atau kerongsang.

4. Lebih senang pilih sahaja tudung bawal yang senang untuk digayakan.

5. Pastikan pakai ‘inner neck’ dan boleh pilih selendang atau pashmina.


Dimalukan Di Live, Kini Gadis Ini Tampil Menawan Lepas Diberi Transformasi Oleh Jurusolek

Baru-baru ini, seorang gadis telah dihina sewaktu membuat live di TikTok bagi membuat tutorial solekan hanya kerana dianggap tidak cantik oleh mereka yang tidak berperikemanusiaan.

x cantik ....

Memang cantik sekali hasil solekan ini. Moga selepas ini Sobah terus maju ke hadapan dan berjaya dalam bidang yang diceburi. Abaikan segala kecaman dan fokus sahaja pada matlamat hidup sendiri!


Wow! Hilang 41 Kg Dalam Masa 7 Bulan, Gadis Ini Kongsi Tip Turut Berat Badan Berlebihan Tanpa Skip Makan

Gadis ini pernah mengalami pertambahan berat badan yang agak keterlaluan. Namun dia tidak pernah berputus asa untuk cuba menguruskan badan. Hasilnya dia berjaya menurunkan berat badan daripada 98 kilogram kepada 57 kilogram dalam tempoh 6 hingga 7 bulan. Rahsianya adalah perlu jaga pemakanan. Perlu ada kekuatan mental dan fizikal  dan kena kuat dalam menahan godaan nafsu makan. Lagi satu adalah kena disipinkan diri dan kena tahu berapa untuk capai target.

Ini tips saya

SAYA AMBIL 6-7BULAN UNTUK KURUS
Dari 98kg, Now 57kg

Nak turunkan berat badan ni, first youu kena jaga pemakanan sebenarnya.. Then fizikal dengan mental you kena kuat. Kena displinkan diri you. Kena tahu berapa you nak capai target!

Nak kurus, breakfast kena ambil, WAJIB! Tidur kena cukup. i makan 5-6kali sehari. Tapi dalam kuantiti yang sedikit, bukan banyak ye. So perut kita takdelah terasa lapar. Tapi jangan sampai terlebih kalori ye.

Air manis, ais jangan ambik. I langsung tak sentuh! Sampai makan biskut pun i cicah dengan i masak je sampai sekarang. Then i banyak minum air kosong, minum 3liter sehari. Pagi selalu i breakfast oat.

Banyakkan makan buah, sayur atau sup sayur.. Nasi nak makan boleh je, ambik suku, sebab nasi tu karbo. Sebaiknya ambik beras perang. Kalau kita makan banyak karbo, badan kita akan cepat besar. So, kena kawal gula dengan karbo. 2 bende ni, kalau kita tak kawal, badan kita akan cepat naik.

Kalau nak makan roti boleh, tapi jangan makan roti putih, makan roti wholemeal sahaja. I ni tak suka makan nasi, tapi i makan roti wholemeal. Roti pun dah karbo. So i tukarkan nasi kepada roti. Tapi kena ingat, jangan makan banyak roti tau.

Jangan ambik mee, atau kueh teow sebab makanan tu berminyak. Boleh makan bihun je. Makanan bergoreng, berminyak, berlemak, fast food memang i tak ambik. Kalau ikan atau ayam i makan yg grill or steam. Kalau ayam dengan ikan bergoreng ni boleh makan, tapi jangan selalu, seelok-eloknya kurangkan, seeloknya ambil yg berkuah, grill atau steam.

Malam makan sebelum pukul 8. Kalau lapar tengah malam, minum air kosong. Then kena jogging or execrise . Execrise tu tak kisah, tengok kat youtube pun boleh. Seminggu dalam 2-3kali dah cukup. Saya tak ambil apa2 supplement. Malam sebelum tidur saya just minum air green tea.

INGAT!!! pastikan kita tahu berapa kalori makanan yg kita ambil setiap hari. Dan berapa kalori yg diperlukan untuk badan kita. Jangan ambil terlebih kalori ye☝. Penjagaan kalori tu penting.

Diet 80% execrise 20%, so jaga pemakanan tu penting .

Takde bende yang tak boleh kat dunia ni, semua boleh. Semua bergantung atas diri kita. Kalau kita usaha, kita akan dapat, kalau kita tak usaha, kita takkan dapat apa yg kita inginkan. Kalau saya boleh, awak mesti boleh.  InsyaAllah.
Hope, apa yg saya bagi ni, membantu untuk anda semua.
Apa2 boleh tanya saya


Kawal Jerawat Disebabkan Pelitup Muka, Lelaki Ini Kongsi Caranya

Dalam keadaan pandemik Covid 19 sekarang ini memerlukan kita memakai pelitup muka jika mahu keluar ke mana-mana. Keadaan ini tentunya membuatkan sesetengah orang mengalami masalah jerawat disebabkan pemakaian pelitup muka.

Keadaan menjadi bertambah teruk apabila seseorang itu perlu memakai pelitup muka sepanjang tempoh waktu bekerja. Sudah tentu kulit wajah lebih terdedah dengan masalah jerawat apatahlagi jika seseorang itu memiliki jenis kulit sensitif.

BAGAIMANA MENGAWAL JERAWAT PUNCA PELITUP MUKA

Bagaimana hendak mengawal masalah jerawat yang disebabkan oleh penggunaan pelitup muka untuk kulit berminyak.

1. Cuci muka pada waktu tengah hari. Sepanjang pagi hingga waktu tengah hari, kita sudah mengumpul pelbagai kotoran pada kulit termasuk sisa-sisa produk yang kita gunakan pada waktu pagi. Potensi untuk jerawat tumbuh akibat penyumbatan pori-pori dan bakteria adalah tinggi. Jadi, pastikan anda mencuci muka pada waktu tengah hari menggunakan produk pencuci muka yang lembut dan paling berkesan dengan anda.

2. Tukar pelitup muka. Untuk kulit berminyak yang cenderung berjerawat, tukarlah pelitup muka baru selepas waktu rehat tengah hari. Kotoran dan kuman yang ada pada pelitup muka boleh menyumbang kepada tumbuhnya jerawat.

3. Ringkaskan rutin. Kulit kita cenderung untuk lebih berminyak pada waktu tengah hari faktor cuaca panas, kenyang dan banyak bergerak. Jadi, kurangkan risiko penyumbatan pori dengan tidak menggunakan terlalu banyak produk. Sunscreen dan serum sahaja pun sudah cukup untuk rutin tengah harian.

4. Pakai BHA (Salicylic Acid). Pastikan pori-pori sentiasa dalam keadaan bersih dan tidak tersumbat dengan penggunaan produk yang ada BHA. BHA berupaya masuk ke dalam pori dan menguraikan kotoran-kotoran. Hasilnya, kulit kekal bersih, pori tidak tersumbat dan jerawat tidak mudah-mudah membiak. Seeloknya produk BHA yang dalam bentuk cecair (serum, toner), kerana ia tidak merimaskan kulit. Pakai pada waktu malam.

HIJABISTA: Jika anda jenis kuat berpeluh, elakkan daripada menggunakan satu pelitup muka untuk sepanjang hari. Ia bagi mengurangkan risiko kulit wajah ditumbuhi jerawat.


Ini Caranya Kalau Nak OOTD Sentiasa ‘On Point’ Time Raya, Terutama Buat Kaki Selfie!

Baru saja masuk hari kelapan berpuasa, hati sudah tidak sabar menanti detik hadirnya Syawal. Persiapan sudah diatur sebelum itu untuk memastikan penampilan  dari ‘top to toe’ kelihatan sangat perfect.

Bukan sahaja memilih busana bersesuaian, hijab apa untuk disarung, malah aksesori seperti beg dan kasut turut menjadi pelengkap gaya raikan lebaran.

Meraikan Syawal selama sebulan, pastinya nanti pelbagai jemputan untuk menghadiri majlis rumah terbuka. Jadi bagi memastikan gaya anda sentiasa ‘on point’, pilihan aksesori seperti kasut dan beg amat dititikberatkan.

Maklumlah sahaja, dengan busana yang sangat anggun, pastilah mahu melangkah dengan penuh yakin dan bergaya ke rumah sanak saudara serta sahabat handai.

Apatah lagi, bidikan lensa kamera yang pastinya tidak lepaskan peluang rakam momen terindah sewaktu berselfie.

Aldo, jenama kasut dan beg yang sangat diyakini dan menjadi pilihan hijabi masa kini. Rekaannya yang cantik dan selesa memberikan kegembiraaan sepanjang anda menyambut Syawal nanti.

Sempena Ramadan 2019, Aldo menyaksikan koleksi istimewa menampilkan kelainan dari rekaan sebelumnya.  Didatangkan dengan rekaan yang selesa yang diperindah dengan batuan cukup memukau menjadikan penampilan anda bak seorang puteri raja dari kayangan.

Koleksi Ramadan 2019 ini amat sesuai sekali digayakan terutama untuk majlis makan malam yang sangat santai dan meriah.

Koleksi Aldo yang sangat mengasyikkan ini tampak mewah dengan perincian manik dijahit kemas serta pilihan rona garang yang begitu mencuri tumpuan dan menjadikan dirimu sungguh berharga kala menggayakannya.

Bagi menyerikan lagi Syawal nan mulia ini usah lepaskan peluang untuk memiliki koleksi beg dan kasut antaranya koleksi Unorenial, Faveth dan Cadycia yang hadir dalam pesona rona merah jambu dan hitam.

Juga miliki sandal Thoresian, Zaollan, Helmerdinger serta Faveth yang diilhamkan dalam koleksi rona hitam cukup eksklusif.

Tidak lengkap lebaran kali ini tanpa menyarung sandal koleksi Candice, Drerradia, Proadda dan Nanoic dalam warna pastel cukup memikat.

Malah sempena Ramadan ini, miliki koleksi beg Aldo dengan pembelian pada harga cukup istimewa iaitu RM399 sahaja untuk dua beg. Sangat berbaloi untuk anda milikinya sebagai koleksi kesayangan.

Termasuk juga dapatkan instant rebate RM120 dengan setiap pembelian bernilai RM600 untuk kasut pada harga normal. Wah, menarik bukan!

Pastinya Syawal ini dapat dirai penuh keriangan dengan gaya baru cukup memukau tika bertandang ke rumah sanak saudara atau sahabat handai.

Sebarang pertanyaan, boleh hubungi Media Contact, Ailin Chan atau emel terus di ailin@montreal.com.my.


Nak Wajah Cantik & Berseri Mengikut Islam, Amalkan 5 Tip Mudah Ini

Memiliki wajah yang cerah tidak semestinya memerlukan anda menggunakan rawatan wajah menggunakan bahan alami atau sebarang krim pemutih wajah. Anda boleh melakukannya tanpa sebarang ubat dengan hanya menjalani perintah agama sahaja.

Dalam Islam, mendapatkan wajah yang berseri dan awet muda itu cukup mudah, asalkan anda rajin melaksanakan ibadah seperti solat dan lain-lain lagi. Hijabista kongsikan tip yang berguna untuk anda kekal cantik dan berseri dengan hanya mengikut apa yang digalakkan di dalam Islam.

Berwuduk merupakan perkara yang akan kita lakukan sebelum bersolat. Berwuduk bermakna membasuh anggota badan mulai daripada wajah hingga kaki. Ia tidak hanya buat anda bebas dari kotoran tetapi baik untuk kecantikan kulit terutamanya wajah. Tidak hairanlah orang yang selalu berwuduk nampak lebih berseri, segar dan awet muda.

Senyum bukanlah satu perkara yang sukar, malah sangat mudah. Senyum juga termasuk dalam ibadah dan sebab itu kita sangat digalakkan untuk sentiasa senyum. Selain mendapat pahala, anda juga akan tampak lebih cantik, manis dan berseri apabila senyum hingga membuatkan anda kelihatan muda. Siapa tak nak nampak muda kan?

Perasaan iri hati dan hasad dengki ini tentu sahaja ada dalam diri setiap manusia. Namun, anda perlu bijak mengawalnya agar ia tidak menguasai diri. Jika anda perasan, individu yang suka mendengki ini memiliki wajah yang kusut dan kusam hingga menyebabkan mereka kelihatan lebih tua kerana jarang tersenyum. Jadi, hindari sikap iri hati agar jiwa tetap terjaga dan sentiasa damai. Apabila hati bersih, fikiran pun jadi lebih tenang.

Dalam Islam, menyayangi anak yatim sangat digalakkan kerana ia juga merupakan salah satu cabang untuk anda ke syurga. Sebenarnya, menyayangi anak yatim akan membuatkan hati anda menjadi lebih lembut dan penuh dengan kasih sayang. Kelembutan akan terpancar melalui wajah hingga anda terlihat cantik luar dan dalam.

Solat merupakan kewajipan bagi setiap umat Islam kerana ia merupakan tiang agama. Ternyata gerakan dalam solat boleh membantu wajah anda kelihatan lebih segar dan berseri, terutamanya gerakan sujud. Ketika sujud, darah akan mengalir ke seluruh wajah dan memasuki otak sehingga tidak hanya menyihatkan, malah bermanfaat juga untuk kecantikan wajah.


Imej Terbaru Dari Princess Syahrini, Tampak Ayu Dan Jelita Bila Berhijab!

Penyanyi popular dari negara seberang Indonesia, Syahrini atau lebih dikenali dengan gelaran Princess Syahrini kelihatan ayu dan manis apabila memuat naik gambar di laman Instagramnya dengan imej bertudung!

Penyanyi yang terkenal dengan lagu Kau Yang Memilih Aku ini tidak kekok dengan imej terbarunya malah kelihatan selesa dan sentiasa ‘on point’ dalam gaya fesyennya. Bukan itu sahaja, malas setiap ‘caption’ nya di laman Instagram lebih berunsurkan ketuhanan. Sama ada berhijab ataupun tidak, Princess Syahrini sentiasa ‘menang’ dalam gelanggang fesyennya. Setiap gambar OOTD bersama imej berhijabnya sentiasa menjadi tumpuan pengguna media sosial dengan rekaan helaian yang unik serta penggunaan warna yang sentiasa mneyerlahkan sisi keanggunannya!

Antara OOTD menarik yang menjadi pilihan team Hijabista buat tatapan peminat Princess Syahrini:

Menurut Syahrini dalam satu temubual bersama media Indonesia, proses penghijrahannya ini disebabkan atas faktor kematangan dirinya. Benar, proses penghijrahan khususnya apabila berhijab bukanlah perkara yang boleh dipaksa. Malah ia hadir sendiri asalkan niat kita benar-benar ikhlas mahu melakukan perubahan.

Tambahnya lagi, apabila berhijab, proses untuk bersiap itu lebih ringkas dan lebih kerana tidak perlu untuk mempersiapkan rambut. Jika dahulu, bahagian rambut akan mengambil masa yang lama. Jadi, apabila sudah tampil dengan imej berhijab ini, ia lebih memudahkan segala-galanya!

Dalam Islam, setiap perubahan ke arah kebaikan itu sentiasa dituntut untuk menjadikan kita hamba yang lebih baik dari semalam. Allah S.W.T sentiasa akan memberi pentunjuk kepada mereka yang menginginkan perubahan dalam hidup mereka. Cuma lambat atau cepat itu adalah persoalan yang tidak perlu kita soalkan kerana Allah S.W.T adalah sebaik-baik perancang.

Seperti dalam dua surah ini iaitu:

Menerusi firman-Nya yang bermaksud: “Allah yang menciptakan kamu bermula dengan keadaan lemah selepas berkeadaan lemah itu Dia menjadikan kamu kuat. Setelah itu Dia menjadikan kamu lemah pula serta tua beruban. Dia menciptakan apa yang dikehendaki-Nya dan dialah jua yang Maha Mengetahui lagi Maha Berkuasa.” (Surah al-Rum, ayat 54)

dan;

Allah SWT berfirman: “Alif Lam Raa. Ini ialah kitab (al-Quran) Kami turunkan dia kepadamu (wahai Muhamad), supaya engkau mengeluarkan umat manusia seluruhnya dari gelap gelita kufur kepada cahaya iman – dengan izin Tuhan mereka – ke jalan Allah yang Maha Berkuasa lagi Maha Terpuji.” (Surah Ibrahim, ayat 1)

Semoga Princess Syahrini akan sentiasa istiqomah dalam melalui hari-hari berikutnya dengan imej yang terbaru ini dan sentiasa dipelihara oleh Allah S.W.T!


Tip Untuk Hasilkan Gaya Solekan Yang ‘Simple’ & Mudah! 5 Minit Je Dan Tak Perlu Membazir!

Solekan yang simple serta ringkas menjadi pilihan ramai untuk tampil bergaya serba sederhana. Solekan yang tidak terlalu tebal bukan sahaja mampu menjadikan keseluruhan gaya kamu lebih kemas dan rapi, malah ia juga dapat dijadikan statement ‘less is more’ dalam gaya fesyen kamu!

Ramai juga yang masih salah cara untuk menghasilkan gaya solekan yang serba ringkas! Ikuti tip ini untuk gaya solekan yang lebih eksklusif namun sederhana!

Untuk memastikan wajah tampak segar dan fresh, jangan lupa untuk gunakan pelembap dulu ya sebelum memulakan proses solekan! Kalau malas untuk gunakan Kalau tak concealer atau foundation, kamu boleh gunakan pelembap (moisturizer) tau. Dengan moisturizer muka akan nampak lagi fresh. Apa yang penting, beli pelembap yang mengandungi SPF untuk memastikan kulit kamu terjaga dari sinaran UV.

2. Tonjolkan sisi seksi dengan warna lipstick terang!

Walaupun solekan kamu tampak serba ringkas, namun kamu harus bijak memastikan ia masih nampak glamour dan seksi! Nak tau apa rahsianya? Gunakan warna lipstick yang terang! Usah malu! Warna lipstick yang terang mampu untuk menyerlahkan walaupun sebenarnya kamu tidak memakai full makeup. Jika menggunakan warna yang betul pun sudah boleh nampak lebih WOW!

Nak guna liptint pun boleh. Barulah nampak ala-ala Korean girl!

3. Gantikan foundation dengan CC Cushion

Tak ramai yang tahu sebenarnya foundation boleh digantikan dengan CC Cushion untuk menghasilkan gaya solekan yang sempurna! CC Cushion boleh meratakan tona kulit kerana CC Cushion merupakan ‘color correcting cream’. Jadi, ia akan menutupi parut dan juga bintik-bintik hitam di wajah. Untuk tambahkan sedikit keserian dan manis di muka, boleh juga tambah blusher atau bronzer. Pasti lebih cantik!

4. Gunakan maskara untuk pelengkap solekan!

Tolek ketepi semua jenis ‘eyeshadow’ yang kamu ada. Gunakan kelebihan yang ada pada maskara untuk menjadikan bahagian mata kamu tampak natural dan tidak terlalu menonjol. boleh guna maskara untuk bahagian mata. Memang nampak lebih natural. Kamu juga digalakkan guna maskara yang lebih volume untuk bulu mata nampak lebih tebal

5. Tips terakhir, kening mesti kena on point

Kalau tak nak nampak over, kamu boleh elakkan code berwarna hitam. Guna warna coklat atau coklat gelap.

Ikut semua tip ini, maka sempurnalah gaya solekan serba ringkas kamu! Selamat mencuba!


Masalah Kulit Wajah Yang Anda Alami Selepas Umur 30, Acne, Garis halus Dan Kusam. Ini Kaedah Paling Berkesan

Anda berusia 30-an mungkin membawa pelbagai masalah kulit, dari jerawat yang disebabkan oleh tekanan hingga hiperpigmentasi. Inilah cara anda dapat menangani setiap kaedah dengan paling berkesan.

Sekiranya anda tidak tahu, pergantian sel akan meningkat seiring dengan usia dan kulit anda, berkurang dari setiap 14 hari ketika berusia remaja hingga setiap 28-30 hari pada usia 30-an dan seterusnya. Ini menyebabkan penumpukan sel kulit mati yang boleh menyebabkan kusam, liang pori tersumbat dan jerawat.

Penghasilan kolagen juga melambatkan, menjadikan kulit lebih rentan pada garis halus dan kedutan. Ini penyelesaiannya terhadap masalah kulit yang paling kerap berlaku di kalangan mereka yang berumur 30 tahun ke atas menurut artikel yang disiarkan vogue India.

Pigmentasi merujuk pada bintik-bintik gelap yang merupakan kesan parut jerawat yang pudar, paparan sinar matahari, kekeringan dan hormon.

Terdapat dua jenis pigmentasi: yang berlaku akibat kekeringan dan terdedah kepada sinar matahari, atau tompok-tompok biru atau kelabu yang lebih dikenali sebagai melasma, ”jelas pakar. Apa pun yang menyebabkan keradangan pada kulit berpotensi kepada melanosit, sel-sel yang menghasilkan pigmen melanin coklat sebagai sebahagian daripada tindak balas imun. Keradangan ini boleh disebabkan oleh kerosakan UV, jerawat, bahan kimia yang keras pada kulit dan juga ketidakstabilan hormon, seperti pada kehamilan atau ketika mengambil kawalan kelahiran.

Selalu memakai pelindung matahari atau krim siang dengan minimum SPF 30 setiap hari. Ya, walaupun pada hari-hari kelabu dan mendung, untuk membantu mencegah bintik-bintik gelap yang disebabkan oleh kerosakan UV, yang merupakan penyebab utama hiperpigmentasi .

Penggunaan retinol setiap hari berfungsi dengan baik untuk kebanyakan jenis kulit. Bahan ini adalah multitasker yang hebat, dan berfungsi untuk meningkatkan pembaikan sel, mengatur pengeluaran minyak, mempromosikan pembentukan kolagen dan mengurangkan kerosakan sel dan pigmentasi.

Pendekatan yang lebih lembut, perhatikan serum dan krim topikal yang mengandungi ramuan seperti Vitamin C, asid azelaic, asid kojic dan niacinamide.

Untuk rawatan dan prosedur yang lebih maju, pakar dermatologi berunding di klinik yang anda percayai disyorkan, supaya mereka dapat memberikan rawatan yang tepat untuk hiperpigmentasi anda. Laser toning adalah proses menggunakan laser non-ablatif, yang berfungsi dengan memanaskan tisu yang disasarkan tanpa benar-benar menghancurkannya. Apabila laser menghubungi lapisan kulit pada kulit anda, ia akan menyebabkan ‘kecederaan termal terkawal’, mencetuskan tindak balas semula jadi dalam badan untuk menghasilkan lebih banyak kolagen dan elastin.

Laser karbon adalah prosedur tidak invasif yang melibatkan penggunaan karbon cair pada pesakit, dan kemudian laser untuk meletupkannya. Karbon bukan sahaja membantu menurunkan pengeluaran sebum dan minyak, tetapi terapi laser meringankan pigmentasi dan mengurangkan bakteria penyebab jerawat. L4ser yang diubah Q menghasilkan sinar laser intensiti tinggi dengan jangka masa nadi yang sangat pendek, yang dapat mengatasi hiperpigmentasi selama beberapa bulan.

Jerawat lebih rentan terhadap gangguan kerana gaya hidup yang anda jalani dan pencemaran yang sering kita hadapi. Kajian terbaru juga menunjukkan gula dan laktosa mempunyai kaitan langsung dengan jerawat, jadi bijaksana untuk memotongnya dari diet anda. Beralihlah ke gula semula jadi yang terdapat dalam buah kering dan segar, dan tambahkan susu badam, susu beras atau susu kedelai ke dalam makanan.

Jika anda tidak mempunyai jerawat tetapi cenderung keluar setiap saat, tambahkan asid salisilik ke rutin anda sebagai pencuci muka. Bahan ini akan mengeringkan sebum berlebihan dan menghilangkan bakteria.

Jerawat hormon, kista atau jerawat memerlukan pengalaman ahli dermatologi, jadi mereka dapat melakukan analisis menyeluruh mengenai diet, gaya hidup dan kerja darah anda, dan memberi anda rancangan menyeluruh untuk memerangi jerawat.

Satu lagi bahan pencegah jerawat yang berguna untuk menambah rutin anda ialah benzoil peroksida, yang berfungsi dengan betul membunuh bakteria jerawat, sambil mengelupas liang pada masa yang sama. Asid glikolat juga hebat kerana merupakan asid alfa-hidroksi dan bahan pengelupasan yang mensasarkan jerawat dan kedutan pada masa yang sama.

Sekiranya anda ingin mencuba sesuatu yang lebih hebat untuk membersihkan kulit, pakar dermatologi mengesyorkan induksi gen. Ini memungkinkan prosedur jarum mikro yang lebih baik bersama dengan penyerapan segera serum aktif yang kuat seperti asid salisilat atau asid glikolik. Ini membantu mengatasi liang pori terbuka dan kulit yang sesak, dan juga dapat mengurangkan parut jerawat.

L4ser Fraxel adalah rawatan  yang luar biasa yang dapat memperbaiki warna dan tekstur kulit dengan berkesan. Manfaat rawatan Fraxel termasuk pengurangan parut jerawat, serta peningkatan nada, ukuran pori dan pigmentasi. Gabungan asid salisilik atau asid alfa-hidroksi dalam kulit koktel khusus merawat semua jenis jerawat sambil menghaluskan kulit setelah hanya satu rawatan.

Kulit menghasilkan berjuta-juta sel sehari, jika anda melakukan sesuatu untuk secara aktif membuang sel-sel yang tidak jatuh secara semula jadi iaitu pengelupasan, anda akan kelihatan kusam, tidak kira warna kulit anda. Penumpukan sel mati seperti debu, jadi kecuali jika anda membersihkan lapisan itu, ia akan menghalang kulit anda memantulkan cahaya.

Penyebab lain kulit kusam adalah pencemaran. Udara yang tercemar mengandungi banyak zarah kecil seperti kotoran dan sulfur dioksida, yang menghasilkan radikal bebas pada kulit. Radikal bebas merosakkan kolagen yang bermaksud lebih banyak kedutan dan merangsang pengeluaran pigmen dari masa ke masa. Dan apabila warna dan tekstur kulit anda tidak sekata, ia menyebar cahaya dan kelihatan kusam.

Bahan pengelupasan paling popular yang mungkin anda temui termasuk asid hidroksi alfa seperti asid glikolik dan asid laktik, serta asid beta hidroksi seperti asid salisilat. Bahan ini terkandung dalam cucian berubat, seperti pembersih jerawat yang mengandungi asid salisilat, atau sebagai serum yang mengandungi AHA atau BHA.

Sentuhan halus Aquagold adalah alat penyampaian satu-satunya yang dipatenkan untuk memasukkan vitamin dan mineral ke wajah dan leher dengan menggunakan j4rum yang lebih tipis daripada rambut manusia. Rawatan ini bagus untuk kawasan sensitif yang biasanya berkaitan dengan ketidakselesaan seperti kawasan bawah mata, dahi, hidung dan belakang tangan anda. Ia dapat digunakan untuk melicinkan tekstur kulit dengan gel mikro-hyaluronik kulit, atau untuk meningkatkan perawatan l4ser dengan serum, faktor pertumbuhan dan vitamin, ”jelas pakar dermetologi.

Ditunjukkan oleh keadaan kusam, jerawat dan hiperpigmentasi, antara lain, kulit yang tertekan boleh menjadi akibat banyak faktor luaran, termasuk kerja atau corak tidur yang tidak betul. Kadang-kadang, tekanan dan kegelisahan juga disebabkan oleh kekurangan. Faktor lain yang biasa berlaku untuk tekanan adalah pencemaran, yang tidak dapat dihindari pada hari ini dan usia.

Oleh kerana tekanan dan kegelisahan dapat disebabkan oleh kekurangan, Anda harus berusaha untuk melakukan kerja darah sehingga ini dapat diatasi dengan makanan tambahan. Wajah Terapi Hitam sangat bagus untuk kulit yang tercemar kerana menggunakan magnetit hitam semula jadi untuk menghilangkan habuk halus dan logam berat dari liang. Ia membersihkan kulit anda dengan mendalam, membuka liang pori dan meningkatkan keanjalan kulit. Muka juga memanfaatkan terapi loncatan untuk pembuangan limfa, peredaran darah yang lebih baik dan keanjalan kulit. Ini adalah pilihan yang bagus untuk kulit yang tertekan.


Doa Selepas Selawat, Memohon Keredhaan Allah SWT

Doa adalah senjata bagi orang yang beriman. Dengan bermunajat kepada Allah SWT dalam susah dan senang, Dia akan sentiasa memudahkan hambanya.

Buku Tuntunan Manasik Haji terbitan Kementerian Agama menyebut doa selepas Sholawat.Inilah sebutannya.

Doa Setelah Shalawat

“Allahumma inna nasaluka ridhoka wal jannah wa naudzubika min sakhotika wannaar, Robbana aatina fiddunya hasanah wa fil akhirati hasanah wa qina adzaabannar.”

Maksudnya: “Ya Allah, sesungguhnya kami mencari keredhaan-Mu, kami berlindung kepada-Mu dan kemurkaan-Mu dari azab neraka. Ya Tuhan kami, kurniakanlah kepada kami kebaikan di dunia dan di akhirat, dan peliharalah kami dari siksa neraka.”

Diterangkan anjuran dan juga diterangkan kepentingan membaca doa harian, bermakna melalui doa Allah dapat menghilangkan kesulitan, mendatangkan ketenangan dan melapangkan hati orang yang beriman.

Bukan itu sahaja, solat juga adalah ibadah, sebagaimana yang pernah disabdakan oleh nabi. Nabi bersabda, “Solatlah untuk beribadat.” Maksudnya, “Solat adalah ibadah”.

Bahkan Allah SWT berfirman dalam Alquran Surah Al Ghafir ayat 60, “Wa qoola Rabbukumud ‘uuniii astajib lakum; innal laziina yastakbiruuna an ‘ibaadatii sa yadkhuluuna jahannama daakhiriin.”

Maksudnya, “Dan Tuhanmu berfirman, ‘Berdoalah kepada-Ku, nescaya akan Kuperkenankan bagimu.’ Sesungguhnya orang-orang yang menyombongkan diri dan tidak menyembah-Ku akan masuk neraka Jahannam dalam keadaan hina dina”.

Faedah lain membaca doa ialah, sebagaimana sabda Nabi, “Laisa syayun akrama alalahi ta’ala minaddu’a”.

Maksudnya, “Tiada sesuatu yang lebih mulia di sisi Allah daripada solat.”

Allah akan menutup aib orang yang rajin berdoa. Rasulullah SAW bersabda, “Man sarrahu an yastajiballahu ta’ala lahu inda as-syadaaidi wal kurabi falyuktsiri ad-dua’a firrokha-i.”

Maksudnya: “Barangsiapa yang kemungkarannya ingin disembunyikan oleh Allah ketika ditimpa kesusahan dan musibah, maka berdoalah dengan lebih khusyuk.”


Lisdawati Amal Minum Campuran Susu Kambing, Kurma & Kismis Untuk Aktif Berbasikal Walaupun Hamil

Biarpun hamil, tetapi tidak menjadi alasan untuk seseorang itu terbabit dalam aktiviti lasak. Contohi pelakon Lisdawati yang aktif berbasikal walaupun kini sedang hamil anak keempatnya tujuh bulan.  Rupanya dia mengamalkan minum susu kambing yang dicampurkan dengan sedikit kismis atau kurma.

Menurut Lisdawati campuran susu ini berupaya membekalkan tenaga sepanjang hari. bukan itu sahaja, ia juga baik untuk menjaga sistem penghadaman terutama yang ada sembelit.

Selain itu campuran susu ini juga amat sesuai untuk mereka yang berdiet kerana mengenyangkan.

Kata Lisdawati lagi, tidak ada masalah untuk kekal aktif asalkan kita tahu kandungan kena kuat dan perl berhati-hati. Namun dia juga selalunya akan membuat pemeriksaan dengan doktor untuk memastikan kandungannya sihat.

Tiga minggu lalu Lisdawati berbasikal sejauh 10 kilometer di Putrajaya setelah dundang Puat Pelancongan Malaysia (MATIC) bagi menjayakan program My Town Night Ride bersama Mike Bikes di ibu negara.

Menurutnya, peserta lain terkejut melihat dia mampu mengayuh basikal biarpun sarat mengandung.

Bagaimanapun sebelum berbasikal, pelakon yang juga isteri kepada pelakon dan pengarah Fauzi Nawawi ini memastikan ciri keselamatan dipatuhi. Menurutnya dia seronok kerana dapat meneroka lokasi menarik termasuk Dataran Merdeka dan Bukit Nanas.

Tambah Lisdawati dia masih aktif melakukan aktiviti lasak seperti berbasikal ini namun semuanya dibuat mengikut nasihat doktor.

Lisdawati dijangka melahirkan anak keempatnya ini selepas Aidilfitiri nanti. Doktor juga mengesahkan pasangan ini bakal menimang bayi lelaki. Sebelum ini dia sudah mempunyai dia anakperempuan dan seorang lelaki.

Dia yang masih aktif berlakon drama terbarunya ini juga tidak berniat mahu menyembunyikan kehamilan bagi mengelak orang lain termasuk kru produksi risau dengan dirinya.

Ketika menjalani penggambaran drama Mr. Grey ramai tak perasan yang dia sedang hamil trimester pertama kerana saiz kandungan memang kecil.

Menurutnya juga sudah menjadi tabiatnya tidak mahu orang lain bersusah payah hanya disebabkan dirinya berbadan dua.

Lisdawati juga baru selesai menjalani drama Makmum Yang Paling Aku Cinta yang sedag bersiaran di HyppTV.


Model Perancis Ini Lebih Yakin Selepas Berhijab & Dekati Al-Quran. Tak Takut Kehilangan ‘Job’!

Di negara kota fesyen terkemuka iaitu Perancis, kita selalu melihat model-modelnya yang seksi menggayakan pakaian daripada pereka fesyen terkemuka dunia. Namun, sebenarnya terdapat juga modelnya yang berhijab walaupun bilangan hanya sedikit dan salah seorangnya ialah Sarah Bradshaw.

Sarah yang kini berusia 27  telah memulakan kariernya sebagai model sejak 6 tahun lalu. Pada 2015, dia mengambil keputusan untuk mengenakan hijab namun ada risiko yang harus diterimanya.

Anak ketiga daripada empat beradik ini harus bersedia kehilangan pekerjaannya sebagai model antarabangsa kerana kebanyakan agensi peragaan membatalkan kontraknya.

Sarah tidak pernah patah semangat kerana percaya Allah yang menentukan rezekinya dan bukannya orang lain.

Janji Allah itu pasti. Kini dirinya sentiasa dilimpahkan rezeki dan tidak menang tangan dibuatnya. Dia yang berdarah Morocco kini sibuk dengan tawaran sebagai model dan duta pakaian muslimah, jurusolek dan vlogger kecantikan di media sosial.

Hampir setiap hari dia menyolek wajah pelanggannya. Bukan sahaja di Paris tapi juga di bandar sekitarnya sehingga ke Lyon.

Walaupun kini sibuk dengan kehidupannya, Sarah tetap meluangkan waktunya untuk membaca Al-Quran. Dia percaya salah satu perkara yang dapat mendekatkan dirinya kepada Allah adalah dengan menghayati ayat Quran.

Semakin banyak dibaca, semakin banyak kita akan mengingat Allah maka Allah akan mudahkan segala urusan kita. Pakej lengkap sungguh Sarah ini !

Kredit: detikNews, instagram @sarah.bradshaw_official


Terliurnya Lihat Menu Diet Yang Diamalkan Wanita Ini. Langsing Pun Langsing!

Ramai yang ingin menurunkan berat badan dengan cara yang sihat tetapi tidak tahu bagaimana hendak melakukannya. Ada juga yang takut jika makanan yang perlu diambil setiap hari nanti tidak kena dengan selera.

Biar sedikit penurunan berat yang anda alami, janji ada hasilnya. Paling penting, janganlah skip waktu makan. Perut anda perlulah diisi pada masanya yang tepat.


Sempena WORLD HIJAB DAY, Yatt Hamzah Kongsi 4 Cara Paling Mudah DIDIK Anak Perempuan BERHIJAB

Kata orang melentur buluh biar dari rebungnya. Begitu juga bagi selebriti popular Yatt Hamzah yang turut mengajar anak perempuannya untuk berhijab walaupun usia masih muda. Perkongsian Yatt ini ditulis di laman instagramnya mengenai kepentingan  berhijab yang boleh dijadikan panduan buat golongan ibu dan anak. Ada 4 cara yang digunakan oleh selebriti ini dalam mendidik anak perempuan yang masih kecil untuk berhijab.

Posting Yatt Hamzah ini adalah sempena hari Hijab sedunia yang disambut minggu lalu.

“Salam Sayyidul Ayyam. Khusus untuk ibu dan anak.

“Mak-mak, ibu-ibu, mama-mama di luar sana didik anak pakai hijab sejak umur berapa? Macam mana cara yang betul mula kenalkan dorang dengan hijab atau tudung?

“Sempena World Hijab Day 1 Februari, didiklah anak-anak perempuan mengenal dan memakai hijab sejak awal, jadi mereka takkan kekok dah besar nanti.

“Takpelah awal-awal tu anak-anak tak selesa, panas, asyik buka pakai dan macam-macam kerenah lagi..Layankan je..Jangan paksa tapi pujuk..In shaa ALLAH lama kelamaan dorang akan faham dan biasa. Lama kelamaan mereka tak boleh tak pakai hijab bila keluar.

“Bukan setakat hijab, mereka akan rasa malu tak tutup aurat yang lain. Mereka akan malu nak pakai baju dan seluar ketat, baju singkat dan seksi, baju tak tutup punggung, semua ni mereka akan tolak dengan sendiri bila kita sebagai ibu yang didik mereka dari awal untuk menutup aurat dengan betul. Kan meluntur buluh biar dari rebungnya.

“Jangan harap nak anak solehah jika mak tak solehah dulu dan ajarkan anak-anak contoh wanita solehah.

“Anak-anak akan lebih cepat tiru apa mak buat, pakai dan cakap dari dengar nasihat. So tunjuklah contoh yang baik.

“Anak saya Kak Nia @sucihananiamalika mula berhijab pada umur tiga tahun tapi ON OFF. Bila sudah mula bersekolah iaitu pada usia lima tahun barulah dia berhijab penuh.

“Kadang-kadang, saja dia akan buka (dalam kereta atau rumah saudara) jika terlalu lama memakainya dan mula berpeluh.

“Susah tak nak ajar Kak Nia berhijab? Tak susah sangat sebab dia suka tengok bondanya bersiap melawa depan cermin dengan macam-macam shawl, hijab dan mekap. Jadi dia tiru sajalah.

“Anak-anak perempuan memang mudah ikut apa saja pemakaian maknya. Dari baju, hijab, kasut hinggalah ke beg tangan dan mekap!. So, kerja jadi mudah bila mereka ikut penampilan kita setiap hari.

“Alhamdulillah anak saya mudah dibentuk dan faham tentang kewajiban menutup aurat sejak kecil.

“Sangat penting kita fahamkan mereka KENAPA WAJIB BERHIJAB? Bukan sekadar suruh mereka pakai hijab sebab mak dan nenek mereka pun pakai. Atau kerana wanita Muslim memang kena pakai hijab, tapi lebih afdal kita terangkan tentang indahnya berhijab sebagai syariat yang ALLAH perintahkan.

“Ceritalah pada mereka tentang dalil, syurga dan neraka, pasti mereka suka.

Perkongsian yang dimuat turut dua hari lepas ini hampir 1.7K like dan mendapat komen postif dari followernya.


Fazura Lebih Fokus Faztival Fazura 2022, Berbanding Isu ‘Petik Nama’ Yang Baru Terjadi.

Fazura atau dikenali sebagai Faz iaitu pelakon, penyanyi dan usahawan terkenal telah mengumumkan kejutan yang ingin dikongsikan kepada pihak media dan peminat diluar sana tentang beliau ingin menganjurkan konsert “FAZTIVAL FAZURA 2022” pada 11 september ini di Axiata Arena Bukit Jalil.

Konsert tersebut akan menghimpunkan ramai artis terkenal tempatan Malaysia dan ada juga dari Indonesia khas buat semua peminat Fazura.

Seperti yang kita ketahui, Fazura mempunyai pelbagai produk dibawah rangkaiannya termasuklah tudung Fazura, produk penjagaan kulit Fazura Skincare, produk kecantikan Fazura Beauty termasuk rangkaian fesyen serta aksesori iaitu Fazbulous. Fazura juga berkata konsert yang akan berlangsung ini adalah salah satu dari hasrat yang sudah lama oleh Fazura kerana semua penyanyi yang dijemput merupakan idola beliau sejak dari kecil sehingga kini.

“Konsert ini bertujuan untuk Faz menghargai peminat-peminat Faz dan juga penyokong yang membeli produk-produk yang dikeluarkan oleh Fazura dan selain itu juga bagi menghargai semua Fazura Besties” kata Fazura

Barisan artist yang digabungkan dalam konsert ini juga merupakan nama-nama besar di Malaysia seperti Dato M.Nasir, Dato’ Awie, Ella, Ruffedge, Zizi Kirana, Ippo Hafiz dan Amir Masdi. Selain itu, artis di Indonesia merupakan nama yang besar juga iaitu Ahmad Band yang diketuai oleh Ahmad Dhani bersama isterinya yang merupakan penyanyi terkenal juga iaitu Mulan Jameela.

“Fazura juga berharap agar penganjuran buat julung kali Faztival Fazura ini dapat dijadikan sebagai konsert tahunan, InsyaAllah” Kata Fazura

Buat mereka yang bertanyakan tentang tiket pasti akan tidak sabar kerana harga tiket yang dijual menurut Fazura merupakan harga yang mampu milik dengan hastag #miliksemua di mana sangat sinonim dengan jenama Fazura dan boleh mula dibeli pada 19 Ogos 2022 dengan harga bermula RM147.

“Seperti yang semua tahu, memang motto perniagaan Faz adalah #miliksemua dan semua insyaAllah dapat memiliki dan Faz tak nak lah jual harga mahal-mahal sebab mesti ramai yang teringin nak pergi”

“Faz tak nak jual mahal kerana ramai juga yang dalam kesusahan dan masih susah tetapi Faz ingin mereka release stress dengan berhibur sebentar bersama artis-artis ternama ini dan mereka dapat beli dan dapat hadir.”

Oleh kerana tular isu nama Fazura di petik di “Live” salah seorang selebriti dan jawapan yang diberikan sangat tenang oleh Fazura. Lebih-lebih lagi apabila dia mengatakan dia tidak mengambil tahu hal sedemikian. Namun, Fazura berkata dia lebih seronok dan teruja tentang konsert Fastival Fazura yang bakal berlangsung tidak lama lagi.


Anak Minta Runner Hantar Makanan Ke Tingkat 12 Rupanya Untuk Ibunya Yang Uzur

Menjaga dan berbuat baik terhadap kedua ibu bapa adalah kewajipan dan tanggungjawab anak-anak. Terdapat banyak ayat al-Quran yang menyentuh berkenaan kewajipan anak-anak kepada ibubapa serta adab-adab yang mesti dijaga ketika bersama mereka.

Tambahan pula, seseorang yang sempat bersama atau berbakti kepada kedua ibubapanya merupakan orang yang sangat bertuah dan beruntung. Ini kerana, Nabi SAW pernah menyatakan orang yang hina adalah orang yang sempat bersama ibubapanya tetapi kesempatan yang ada itu tidak membolehkan dia untuk dimasukkan ke dalam syurga.

Baca perkongsian Norehan Rahmat ini.

Hari ke-3 aku hantar makanan kt makcik ni.. duduk kt tingkat 12.
Kisahnya bermula bila anak makcik ni Oder otak2. Lepas tu minta hantar kerumahnya ditingkat 12. Aku bagitau utk penghantaran ke flat hanya di bawah saja.

Kalau sampai ke tingkat 12 ada caj rm3. Nadanya agak marah bila dia kata aku salah pilih runner.. sbb berkira sgt dgn org tua.

Mulanya aku nk blok je no dia.. tapi terfikir balik.. mungkin betul apa yg dia kata.. yg mak dia xleh turun cari juadah berbuka. Dari ceritanya… Dia tidak tinggal dgn mak. Saya di Johor. Mak tinggal sorg diri.

Aku bgtau xpelah.. biar aku yg hantar ke rumah mak dia.. tapi lepas habis cod dulu. Dia kata ok. Aku bgtau kt anak aku.. kalau betul apa yang anak dia cakap.. aku rela hantar tiap2 hari makanan utk makcik tu.

Sampai depan pintu.. Mmg betul. Dalam rumah ada tongkat kaki tiga dan kerusi roda. Seb baik makcik tu boleh jalan lagi.. Alhamdulillah.. dia masih kuat lagi. Aku cuba siasat.. tanya semua.

Dia bekas pekerja hospital HKL (xtanya pun apa jawatan dia). Dia anak2 semua kt luar negara. Anak yg oder makan tu tggl kt batu pahat. Ok lah.. aku terima alasan yg munasabah. Aku tanya makcik tu nak makan apa esok? Nak tepung pelita.. sbb xde gigi. Xleh makan yg keras katanya.

Hari ke -3 baru anak dia balas wasap aku.. dia berterimakasih sbb aku bantu mak dia. Dia kata tak sempat nk balas wasap sbb sibuk jaga pesakit. Rupanya anak dia seorg #frontliner. Patutlah dia agak tertekan bila aku cakap runner xleh hantar sampai atas.

Dia tertekan dengan masalah kerja.. dalam masa yg sama rasa bimbang takut mak dia xde juadah berbuka. Hari ni makcik Raja dapat makan nasi beriani. Esok nak tepung pelita lagi.
InsyaAllah.. selagi aku sihat.. aku bantu Makcik Raja.


Bukan Sahaja Kulit Wajah Tampak Sihat & Berseri, Amalan Minum Tiga Jenis Minuman Ini Buat Kulit Jadi Glowing

Siapa yang tak mahu kulit yang sihat, cerah dan mulus kan? Ia merupakan impian setiap wanita. Malah sebagai seorang wanita, anda tentunya telah mencuba pelbagai produk penjagaan kulit demi mendapatkan kulit idaman.

Tetapi perlu anda tahu, kecantikan kulit tidak hanya bergantung pada produk penjagaan kulit sahaja. Anda juga perlu mengambil makanan dan minuman yang baik untuk kulit.

Apa kata anda cuba ambil 3 minuman yang mampu buat kulit anda semakin sihat dan bercahaya. Cuba dulu, pasti anda akan puas hati dengan hasilnya.

TEH HIJAU

Kehebatan teh hijau memang tidak dapat diragukan lagi. Ia mengandungi antioksidan yang dapat menyeimbangkan hormon sehingga dapat mengawal minyak pada kulit. Sekiranya wajah kurang berminyak, kulit tidak akan mudah berjerawat dan iritasi.

Sumber gambar: ecowatch.com

SUSU KUNYIT

Susu kunyit diperbuat daripada kunyit dan susu seperti susu kacang almond atau susu kacang soya. Kunyit mengandungi antibakteria yang dapat mengurangkan kemerahan dan iritasi pada kulit serta mengatasi masalah jerawat.

Sumber gambar: downshiftology.com.

Selain itu, kunyit juga dapat melembapkan kulit dan sangat bagus untuk hijabi yang mempunyai masalah kulit kering.

AIR SUAM

Minum air suam pada waktu pagi dapat melancarkan pencernaan dan membuang segala toksin yang ada dalam tubuh. Sekiranya segala toksin tersebut telah hilang daripada tubuh, kulit juga akan jadi lebih bersih dan sihat.

Sumber kredit: standardmedia.co.ke.

Air putih dapat melancarkan peredaran darah di mana ia dapat membantu kulit anda jadi lebih berseri dari dalam.

Kesimpulannya ketiga-tiga minuman ini jika diamalkan secara konsisten akan membantu menaikkan seri wajah melalui dalaman anda. Selamat mencuba!


Hilang Terus Eyebag ‘Berat Berbakul’ Caranya Calit Vaseline Sebelum Tidur

Namun begitu, terdapat satu masalah mata yang sering berlaku di kalangan mereka yang kurang peka terhadap penjagaan mata, iaitu lingkaran gelap di bawah mata atau lebih dikenali sebagai ‘eye bag’.

Kadang kala masalah ‘eye bag’ boleh membuatkan seseorang itu rendah diri untuk berhadapan dengan masyarakat sekeliling

Berikut perkongsian Dieyaamolek tentang penggunaan vaseline bagi mengatasi masalah eyebag.

Sebelum ni dieya ada share mengenai trik vaseline kan untuk panjangkan bulu mata? Pagi ni dieya share trik lain vaseline nak hilangkan eyebag/mata lesu yg gelap tu. Dengan hanya kos rendah je boleh hilangkan gelap bawah mata korang yg selalu menghantui tu. Nak makeup pun susah nak cover kan? Letak lah concealer banyak-banyak, akhirnya bila berpeluh bercapukk! .

Di sini, dieya rungkaikan punca sebenar eyebag korang yg berbakul-bakul tu,

Kurang tidur yg cukup boleh buat eyebag korang akan sangat menonjol, disebabkan oleh pembentukan cecair limfa dibawah kulit bawah mata kita

Alahan sinus kronik. . .
Penuaan, bila usia kita makin meningkat eyebag akan mudah terbentuk dan menjadi kurus dan lebih rapuh.

Perubahan hormon boleh menyebabkan pengekalan cecair dibawah mata, dan seterusnya akan menambah bengkak pd mata anda

Melihat skrin tv/pc berjam-jam. .
Penggunaan lebih natrium sebelum tidur boleh menyebabkan bengkak mata. Garam boleh menyebabkan mengekalkan cecair yg berlebihan semasa tidur dan akan menyebabkan eyebag mudah terjadi

Apa yang bestnya, orang putih selalu jadikan petua ni untuk jaga kecantikan mata diorang taw, so jom kita start buat sesama.

BAHAN : VASELINE
1. Ambil secalit vaseline
2. Sapu rata dibahagian bawah mata yang gelap sebelum tidur
3. Lakukan setiap hari secara konsisten
4. Rasai perubahannya yg best, mesti gelap bawah mata korang tu akan berkurang dari masa ke semasa.

Nak lagi mudah dan kesan yg cepat sepantas 2 minit, siapa yg jadi WDTA lovers tu boleh try letak WDTA dibawah mata sapu secara menipis je sebelum tidur. Mesti mata korang akan rasa segar esok pagi. Fungsi WDTA ni adalah menegangkan otot-otot wajah, bukan hanya muka dapat vshape, mata pun boleh tegang taw! No More EYEBAG!

Best kan? 2 in 1, korang yg belum dapatkan WD tu boleh lah dapatkan segera sebelum promo berakhir tak lama lagi taw. Korang yg nak cuba petua VASELINE ni pun boleh, boleh cari kat Watson @ Guardian yg berdekatan kay!


Edika Yusof Kongsi Pengalaman 12 Tahun Setia Jaga Isteri Yang Lumpuh Walaupun Diduga Disuruh Kahwin Lain

Sekitar tahun 90an, siapa yang tak kenal lelaki bersusuk tubuh tegap, tampan dan berwajah persis orang Arab. Edika Yusof satu nama tidak asing kepada peminat seni tanah air kerana kemunculannya sebagai seorang model dan pelakon serba boleh.

Filem yang paling sinonim dengan dirinya adalah Maria Mariana berlakon di samping Erra Fazira dan Ziana Zain. Namun selepas berkahwin, kelibatnya dalam dunia lakonan tidak kelihatan.

Bukan kerana tidak mahu belakon tetapi ada sebab kenapa dia menghilangkan diri dalam dunia seni. Namun kini dia juga dilihat sudah kembali beraksi dalam dunia seni cuba tidak seaktif dulu.

Terbaru Edika Yusof dalam postingnya di laman Instagram memberitahu sempena sambutan harijadinya, bahawa dia begitu menyayangi keluarga termasuk isteri dan anak-anaknya yang sentiasa memberi sokongan serta dorongan padanya.

Dalam satu video oleh Sinar FM, Edika berkongsi pengalamannya selama 12 tahun (masuk tahun ini 14 tahun) menjaga isterinya yang jatuh sakit dan lumpuh tiga suku badan setelah dua tahun mereka berkahwin.

Akibatnya isterinya menghidap strok tidak boleh mendengar dan juga bercakap. Keadaan ini menyebabkan ia menggangggu memori iserinya hingga ada beberapa perkara tidak mampu untuk diingati.

Situasi ini benar-benar menguji diri Edika yang keliru kenapa dugaan ini yang Tuhan beri padanya. Dia terfikir untuk berkongsi masalahnya dengan seseorang. Tetapi jalan yang dipilih adalah berkongsi masalah itu dengan Tuhan sendiri.

Daripada situ beliau mendapat hidayah dan menguatkan diri menempuh segala apa yang berlaku. Walaupun dalam masa sama dia seperti sudah putus harapan, tetapi melihat kesungguhan isterinya apabila melakukan sesuatu dan tidak pernah ‘give up’ daripada situ kekuatan dirinya datang.

Walapun isterinya berada dalam serba kekurangan, tetapi lelaki ini tidak pernah menganggap isterinya seorang OKU ataupun seorang yang lumpuh. Malah dia menganggap isterinya seperti manusia biasa yang sempurna.

Daripada sikap isteri yang begitu membuatkan isterinya juga tidak sedar bahawa dirinya lumpuh dan bukan seperti insan normal lain.

Edika juga turut memberitahu dia treat isterinya sama sahaja daripada segi kasih sayang. Mereka ada masanya bergaduh dan menguruskan keperluan keluarga bersama-sama. Dia cipta benda begini supaya isterinya itu tahu bahawa dia seorang yang normal.

Biarpun ada pandangan keluarga dan teman-teman yang bertanya kenapa dia tidak berkahwin lagi satu, Edika punya jawapan tersendiri. Katanya jika berkahwin lagi satu pun tidak akan selesaikan masalah yang sedia ada.

Mungkin juga isteri kedua itu nanti akan sakit lumpuh. Jadi berapa ‘wheechair’ yang perlu dia jaga kelak.

Menurutnya juga cukuplah dengan satu ini yang dia perlu jaga dan alhamdulillah baginya ini dugaan yang Tuhan beripada dirinya. Isterinya juga ada menyuruh Edika berkahwin lain tetapi dia menolaknya.

Baginya sewaktu mengambil isterinya, dia berada dalam keadaan sempurna dan jika mahu mengembalikan pada keluarga juga mestilah boleh berdiri dan berjalan. Jadi daripada situ isterinya paham yang dia tidak pernah terfikir untuk berkahwin lain atau menambah isteri kerana padanya yang satu ini juga sudah memadai.

Di akhir perbualan, Edika juga sempat menitipkan pesanan buat kaum lelaki di luar sana agar susah senang bersama isteri. Jangan bagi beban kepada isteri saja kerana lelaki merupakan ketua keluarga.

Kita perlu sentiasa sama-sama membantu isteri dalam urusan rumahtangga. Jangan anggap isteri sebagai maid sebaliknya anggap dia adalah soulmate kita dan lakukan apa-apa biarlah bersama-sama. Bak kata pepatah berat sama dipikul, ringan sama dijinjing.


11 Ciri Ini Membuktikan Wanita Keras Kepala Adalah Calon Isteri Terbaik. No 5 Paling Jelas Pendiriannya!

Wanita ini dilahirkan dengan sifat yang tersendiri. Ada yang pendiam, peramah, kasar dan ada juga yang keras kepala. Apa sahaja yang dia cakap betul dan tiada orang boleh melawan keputusannya. Malah mereka yang jenis begini sukar untuk dikawal kerana segala kemahuannya mesti dituruti.

Jom semak sifat sebenar wanita jenis keras kepala ini dan mereka ini sebenarnya adalah calon terbaik untuk dijadikan seorang isteri

Wanita keras kepala benar-benar tahu apa yang dia mahu dan mempunyai kemahuan besar untuk meraihnya. Ia tegas dengan apa yang dirasakannya dan apabila hal tersebut menyangkut pada orang-orang yang dicintainya, ia tidak akan muda menyerah. Jatuh cinta pada wanita keras kepala bermakna ia juga akan keras kepala dalam mencintai anda. Ia akan tetap mencintai anda dengan maksimum.

Wanita adalah makhluk yang penuh dengan emosi. Hal terbaik dari wanita keras kepala adalah ia dapat mengawal emosinya. Ia tahu betul apa yang membuatnya bersemangatdan akan berjuang mati- matian untuk terus mendapatkannya. Berkaitan dengan wanita keras kepala ertinya adalah anda akan merasakan pelbagai emosi, kerana wanita keras kepala adalah seorang yang sangat emosional, dalam cara yang positif.

Kadang-kadang, orang lain lebih tahu yang terbaik untuk diri anda, berbanding diri anda sendiri. Ia akan berjuang untuk anda ketika ia tahu apa perkara yang baik untuk anda. Ia tidak kenal lelah ketika hal itu berkaitan dengan kesihatan, keselamatan, dan kebahagiaan anda. Ia tidak akan menyingkir dan membuat anda menghancurkan diri sendiri. Sebaliknya, ia akan menjadi salah satu orang yang terus mencari cara untuk mencintai anda dan membuat anda lebih mencintai diri sendiri.

Seorang wanita bersifat keras kepala kerana ada alasannya. Mungkin kerana ia telah berjuang begitu keras untuk sesuatu yang dimilikinya sekarang, atau pernah memperjuangkan sesuatu yang tidak mudah. Apa pun alasannya, ia keras kepala kerana suatu tujuan. Ia adalah seorang wanita yang kuat dan akan menjadi seorang tabah terhadap hal yang diinginkannya. Hal ini tidak hanya akan memberi inspirasi kepada anda, namun juga membuatnya menjadi pasangan yang hebat untuk anda.

Wanita ini bukan jenis yang tunduk patuh. Ia bukan orang yang akan menurut kepada anda kerana takut, kasihan, atau lemah. Wanita ini mempunyai pilihannya sendiri dan menjaganya tetap jelas untuk anda. Apabila ia tidak sependapat dengan anda, ia akan mengatakannya kepada anda, dan ia akan memberikan anda sebuah kejujuran.

Ia adalah orang yang keras kepala, termasuk membuat beberapa konflik. Namun, siapa yang ingin jatuh cinta kepada orang yang selalu menurut? Tentu saja, tarikh dengan wanita keras kepala bermakna banyak perkara akan menjadi sukar, namun itulah seninya, ia membuat semua perkara kelihatan mengghairahkan, rumit, dan nyata.

Kadang-kadang, anda boleh berbalah, namun satu perkara tentang wanita keras kepala adalah ia sangat pandai dalam perbalahan. Kerana sifat keras kepalanya, ia dapat mengetahui cara untuk melihat di sudut pandang yang berbeza. Tentu saja, ia berlangsung pada perasaannya sendiri, namun bukan bermakna ia tidak akan mempertimbangkan perspektif anda. Ia mungkin tidak selalu bersetuju dengan anda, namun ia berlangsung pada apa yang dipercayainya, dan dunia anda akan berputar-putar. Inilah yang terpenting.

Untuk menjadi orang yang keras kepala, anda harus merasa percaya diri terhadap apa yang anda percaya dan bertahan dengan hal tersebut. Dan seorang wanita dengan kepercayaan diri itu seksi.

Ia keras kepala dan emosional, yang bermakna ia mempunyai keinginan dan impiannya sendiri. Keinginan dan impian inilah yang membuat ghairah, termasuk anda. Ia bukanlah orang yang akan menyerahkan segala hal pada nasib. Ia akan berjuang untuk anda dan memberikan hubungan yang luar biasa.

Ia keras kepala untuk anda, bahkan ia akan membuat anda menjadi keutamaan utama. Ia akan tetap mencintai anda, bahkan ketika ia marah atau anda membuatnya kecewa. Dan kerana ia keras kepala, ia tidak akan berputus asa untuk anda.

Seorang wanita keras kepala akan membuat anda kagum. Ia sering tidak sependapat, namun wanita ini akan mencintai anda sepenuh hati. Gila, bukan? Tidak ada salahnya untuk mencari seseorang yang akan membuat anda gila, dalam cara yang positif.


Sering Dipuji Berkulit Cantik, Sihat & Berseri-Seri, Ini Rupanya Rahsia Diamalkan Laudya Cynthia Bella

Siapa tidak mengenali isteri kesayangan Engku Emram, Laudya Cynthia Bella yang juga merupakan selebriti popular dari Indonesia. Bukan sahaja sikapnya yang santun, tetapi memiliki seraut wajah yang halus dan mulus.  Malah senyuman manis yang terukir di bibir membuatkan penampilan dirinya tak puas mata memandang.

Ketika sesi fotografi dengannya, Hijabista sempat bertanyakan rutin penjagaan harian kecantikan wajah Laudya Cynthia Bella atau Bella yang mempunyai pengikut di laman instagram lebih 20 juta ini.

Menurut Bella dia memang sangat menitik beratkan soal penjagaan wajah kerana ia anugerah dari Allah.

“Biasanya kalau hari tiada shooting, memang Bella akan biarkan wajah polos tanpa mekap even tidak juga mengenakan foundation. Selalunya Bella akan memakai krim, vitamin, serum dan juga ginseng untuk muka.

“Bella juga tidak lupakan penggunaan oil ginseng pada waktu malam, mask dan sunblock setiap kali keluar rumah.

“Paling tidak dilupakan adalah minum air putih. Lagi banyak minum lagi bagus untuk kesihatan. Bella memang tidak ambil minuman teh ataupun soda,” ujarnya yang sudah tiga tahun mengenakan hijab.

Bagi Bella walaupun sudah berhijab, tetapi seseorang itu masih boleh bergaya ‘on point’ mengikut citarasa masing-masing.

“Bagi Bella walaupun kita berhijab tetap masih boleh stailo tetapi memenuhi ciri wanita Islam. Misalnnya Bella selesa menggayakan baju lengan panjang dipadankan dengan seluar atau skirt labuh.

“Juga menggayakan hijab yang menutup dada dan Bella juga perlahan-lahan belajar untuk memakai stoking tangan dan kaki serta baju pula tidak terlalu ketat. Bella juga lebih suka menggayakan hijab square tetapi masih beruasaha untuk cuba untuk menggayakan shawl.

“Sebenarnya Bella seorang yang sangat simple. Asalkan cantik dan berpadanan dengan gaya Bella sebagai seorang isteri dan wanita Muslimah.

“Dalam hal ini Bella suka gaya Lfashion. Sejak berkahwin, Bella sangat menitik beratkan soal aurat dan suami Bella gemar Bella memakai yang longgar dan tidak menampakkan susuk tubuh,” tambahnya.

6 barang yang memang wajib ada dan dibawa oleh Bella dalam beg


8 Trik Ini Boleh Bantu Atasi Masalah Remeh Dalam Berfesyen. No 4 & 8 Sangat Membantu Hijabi

Merawat item fesyen yang ada sedikit cacat-cela dari Internet atau petua orang tua-tua ada kalanya ‘menjadi’ ataupun kebarangkalian sebaliknya. Jalan pintas, cuma padukan dengan sedikit daya kreativiti, hasilnya adalah penyelesaian yang bakal melegakan minda dan resah di hati hijabi.

Admin nak kongsi tersembunyi yang kemungkinan bakal memanfaatkan anda di kala berhadapan masalah begini. Bimbang mood untuk ke pejabat terus hilang gara-gara dek masalah ini.

Teknik ini dijangka memerlukan sedikit masa dan inci kesabaran, namun ikhtiar nan minima. Hanya perlu rendamkan baju ‘T’ dalam larutan air garam (1/2 cawan) selama tiga hari dan basuh seperti biasa bersama detergen. Selepas dijemur hingga kering, fabrik baju ‘T’ itu akan terasa lebih lembut daripada sediakala.

Anda boleh menggunakannya untuk menggantung dua penyangkut baju secara serentak. Taktik ini juga dipercayai dapat menjimatkan ruangan di dalam lemari.

Cuci celana denim anda sebelum menghantarnya ke kedai jahit untuk diubahsuai atau servis ‘alteration’. Mengapa? Ini adalah kerana seluar jean akan senantiasa mengecut dan memanjang pabila dibasuh. Nah, hati-hati, ya!

Jika beg tangan anda terkena tompokan minyak, taburkan sedikit bedak bayi dan biarkannya semalaman. Menjelang pagi, kesan kotoran itu Insha-Allah akan hilang. Namun, jika kesannya itu masih kelihatan, ulangi langkah yang sama sehinggalah kesan tompokan itu hilang sepenuhnya.

“Sentiasalah menyusun pakaian anda dari ton terang hinggalah ke gelap. Mulakan susunan di dalam almari dari kiri ke kanan. Susunan akan kekal konsisten tanpa berserabut,” kata Melanie Charlton Fascitelli, Pengasas Clos-ette and Clos-ette Too.

Jika anda mencuba busana baru, acu kelim baju dengan tulang bahu dan bukannya pada tulang selangka anda untuk mendapatkan ukuran yang seakan-akan hampir tepat. Cubalah!

Tambahkan 1/2 cawan cuka putih pada bilasan akhir ketika mencuci untuk mengekalkan warna gelap pada celana jean anda. Pasti ia akan terlihat kekal baru tanpa lusuh.

Terasa ketat pabila menyarung seluar pada batang kaki? Regangkan bahagian pinggang dengan tangan atau pengering rambut ketika celana masih agak-agak basah. Tujuannya adalah supaya seluar menjadi sedikit longgar daripada saiz terdahulu.


Percutian Hanis Zalikha Dan Keluarga Menjadi Tumpuan Ramai. Kali Ini naik Helikopter Peribadi.

Bercuti bersama keluarga merupakan salah satu cara untuk mengeratkan hubungan sesama keluarga. Begitu juga selebriti hijab cantik dan manis, iaitu Hanis Zalikha dan keluarganya. Agak agak pergi mana la tu ya? Nampak sejuk sangat.

Seperti yang kita tahu, Hanis Zalikha merupakan selebriti yang sangat rajin memuat naik media sosialnya buat pengikut di instagramnya yang kini berjumlah 6.2 juta pengikut. Jadi kali ini, nampaknya Hanis Zalikha baru sahaja menaik muat satu video ‘reels’ percutiannya bersama pasangannya Hairul Azreen dan dua anak comelnya iaitu Yusof Iskandar bersama Alisa Aisyah.

Sebelum ini, mereka pernah tular dengan kecaman netizen yang mengatakan tentang percutian keluarnya di Maldives yang sangat mewah sampai mencecah puluh ribu ringgit Malaysia.Tambahan lagi, apabila ada antara percutian mereka sekeluarga menaiki helikopter peribadi khas yang dapat mencuri perhatian ramai. Pasangan selebriti, Hanis Zalikha dan Hairul Azreen telah mencuri perhatian warganet pada tahun 2022 ini dengan perkongsian video di Instagram Hanis Zalikha yang berdurasi lebih kurang 1 minit yang menunjukkan Hanis Zalikha sekeluarga bercuti dengan menaiki helikopter peribadi khas sekali lagi.

Sebelum ini, Hanis Zalikha memberi tahu peminatnya bahawa tujuan percutian keluarganya  menaiki helikopter peribadi adalah kerana Hanis Zalikha dan Hairul Azreen risau akan keadaan sesak dan ingin menjaga keselamatan mereka sekeluarga termasuk anak-anaknya. Menempah helikopter peribadi merupakan salah satu inisiatif yang bijak selebriti ini lakukan. Pada masa yang sama ianya merupakan percutian di dalam Malaysia sahaja kerana ketika itu Malaysia masih di bawah Kawalan Pemerintahan Pergerakan (PKP)

“The very first time we flew out after 3 long years! Time for a family holiday and it’s gonna be snow much fun!”

Melalui kapsyen yang ditulis Hanis Zalikha menunjukkan ini merupakan percutian pertama buat mereka sekeluarga setelah 3 tahun yang bertempatkan diluar negara dan dalam keadaan salji. Bestnya! Selain itu, kitab oleh lihat video yang dimuat naik oleh Hanis Zalikha itu menunjukkan Yusuf dan Alissa sangat gembira dengan keadaan salji di situ dan ini merupakan momen pertama buat Alissa bercuti di luar negara.

Apa pun, rezeki buat keluarga ini dapat bercuti dengan mewah dan memilih pilihan yang bijak untuk tidak bersesak. Dan rata-rata netizen banyak mendoakan kebaikan buat Hanis Zalikha dan keluarga.


Tak Ambil ‘Port’ Cerita Tudung Singkat, Follower Mia Sara Tetap Sokongnya & Kini Cecah 1M

Baru-baru ini viral di media sosial, apabila ramai mempertikaian tudung selebriti cilik Mia Sara yang dikatakan singkat juga menyarung baju menampakkan susuk tubuh. Teruk Mia Sara dikritik netizen yang beranggapan tidak sesuai Mia berpenampilan begitu.

Menyedari perkara itu, bapa Mia Sara tampil memohon maaf atas kekhilafan anaknya yang sedang meningkat remaja itu. Dia menerima kritkan netizen dan turut menjelaskan baju yang digayakan Mia tidak ketat yang diperkatakan sehingga menampakkan bahagian dadanya.

“Saya mengaku tudung dipakai Mia agak singkat dan saya terima teguran netizen. Namun baju tidaklah seketat seperti yang anda Nampak dalam gambar itu. Kalau lihat secara berdepan, baju itu longgar sahaja. Mungin ini disebabkan sisi kamera yang mengambil gambar itu sehingga bahagian dadanya Nampak jelas,” ujar bapa Mia, Ridz ketika dihubungi Mstar Online.

Ramai beranggapan penampilan Mia pada Festival Filem Malaysia ke 29 itu tidak sesuai dengan usianya. Walaupun telah dijelaskan ayahnya bahawa persiapan dilakukan saat akhir dan baju Mia disiapkan sehari sebelum majlis berprestij itu.

Ternyata sebagai seorang ayah, dia tidak melatah sebaliknya mempertahankan tindakan Mia yang teruk dikritik netizen. Ridz turut merasakan Mia kelihatan cantik dengan busana yang digayakannya malam itu.

A post shared by Mia Sara Nasuha (@therealmiasara) on Sep 23, 2017 at 10:51pm PDT

“Untuk netizen yang memberi komen positif itu saya ucapkaan terima kasih. Yang positif itu saya dan Mia biarkan sahaja,” ujarnya lagi. Admin rasa kasihan pada Mia yang teruk dikritik penampilannya malam itu oleh netizen.

Pada admin baju digayakan Mia memang sangat cantik dan begitu menyerlah dengan paduan rona terang. Rasanya lamai lagi artis lain berpakaian seksi yang patut mendapat perhatian netizen. Apa pun mungkin netizen sangat sayangkan Mia dan tidak mahu Mia berpaling dari penghijrahan yang dilakukan sebaik pulang dari melakukan umrah dua tahun lalu.

Biarpun dilanda kontroversi, tetapi Mia mengambil sikap tidak komen apa-apa sebaliknya pengikut Mia juga bertambah menjadi 1 juta. Sebelum itu dia memang mengharapkan followernya akan bertambah menjadi 1 juta sebelum harijadinya. Ternyata follower tetap menyokong Mia dan buktinya pengikut Mia kita sudah 1 juta.

A post shared by Mia Sara Nasuha (@therealmiasara) on Sep 28, 2017 at 5:42am PDT

Apa pun jika diintai dilaman sosial Instagramnya, gaya memang Mia menepati usianya yang baru mencecah 12 tahun. Cukup santai dengan jean dan tshirt sahaja yang digayakan dengan hijab dililit ringkas.

Ayuh lupakan cerita viral itu dan layan, 7 gaya menarik Mia Sara yang memang nampak comel dan manis sekali!

1. Cantik


Rangkul Anugerah ASA 2022, Noorkhiriah Bersyukur Kongsi Rezeki Dengan Anak

Setelah puluhan tahun berkecimpung sebagai anak seni menyumang kepada industri kreatif tanah air, pelakon Norkhiriah Ahmad Shapie akhirnya dinobatkan sebagai Pelakon TV Komedi Terbaik menerusi telefilem Madu di Anugerah Seri Angkasa 2022 (ASA 2022) semalam.

Terlalu gembira dan bangga dengan pencapaian ini, Norkhiriah naik ke pentas bersama cahaya mata sulungnya untuk berkongsi rezeki serta moment indah berkenaan yang pastinya akan tersimpan rapi dalam lipatan sejarah berharga miliknya.

“Dulu, waktu pertama kali menang anugerah, saya mengandungkan anak saya yang ini. Semalam, saya bawa dia naik ke pentas.

“Saya rasa sangat teruja dan saya bawa anak saya, Muhammad Hudhaifah, 13, untuk menemani saya ke pentas bagi menerima anugerah itu,” katanya lapor Harian Metro.

Di samping itu, Norkhiriah sempat menzahirkan rasa syukur terhadap rezeki yang dilimpahkan Allah kepadanya menerusi kariernya sebagai anak seni.

“Alhamdulillah, terima kasih Ya Allah kerana izinkan saya untuk menang. Bagi saya, semua calon dalam kategori itu hebat-hebat belaka.

Kemenangan pada kali ini disifatkan sebagai kemenangan yang penuh bermakna dan beliau begitu teruja, ekoran dirinya sudah lama tidak tercalon dalam mana-mana anugerah bagi kategori komedi.

“Selepas bertahun-tahun, barulah saya berpeluang tercalon semula. Sebelum ini, kalau ada pun pencalonan, tak sampai Top 5.

“Untuk pencalonan semalam, saya dapat tahu pun di saat-saat akhir. Jadi, saya hadir untuk meraikan dan memeriahkan acara itu.

“Tak sangka pula nama saya diumumkan sebagai pemenang. Saya terus peluk sahabat saya, Ieda Moin dan anak saya, kemudian bawa dia naik ke pentas,” katanya.

Untuk rekod, antara pesaing yang turut tercalon bagi kategori sama adalah Didie Alias (Apartment Putra), Ieda Moin (Madu), Joey Daud (Apartment Putra) dan Kazaruddin Saisi (Heri Bota).

Mengulas berkenaan perkembangan terkini beliau, Norkhiriah berkata, dia baru sahaja usai menjalani sebuah penggambaran drama bersiri berjudul Nikah, Cerai, Rujuk sebanyak 24 episod terbitan JS Pictures.


Penatnya Kaum Wanita Uruskan Macam-Macam Kerja, Redakan Dengan Amalan Zikir Fatimah Sebelum Tidur

Siapa kata tugas sebagai isteri itu hanya duduk goyang kaki di rumah. Dialah doktor, guru, chef, akauntan, ‘cleaner’, ‘driver’ dan juga ustazah kepada anak-anak.

Jika diikutkan tugas mereka tiada hentinya, sebaik buka mata hinggalah melelapkan mata. Itulah rutin harian mereka yang bergelar isteri atau ibu yang dikatakan cukup hebat.

Namun sebagai insan biasa, mereka juga tidak terlepas dari menanggung  rasa penat. Malah ramai isteri setiap hari mengeluh kepenatan dek rasa stres kerana bebanan tugas yang tiada hentinya.

Lebih-lebih lagi jika mereka turut  bekerja makan gaji untuk membantu pendapatan suami di zaman serba mencabar ini.

Ada pelbagai cara untuk hilangkan kepenatan ini seperti mengajak suami bercuti, atau berurut di spa. Namun begitu sebenarnya dalam Islam itu juga telah tersedia penawar mengatasi kepenatan yang tiada penghujung ini.

Caranya ialah melalui amalan Zikir atau Tasbih Fatimah yang diajarkan sendiri oleh Rasululullah S.A.W kepada puterinya Saidatina Fatimah r.a.

Dalam hadis yang diriwayatkan oleh Muslim, satu hari puteri Rasulullah s.a.w, Saidatina Fatimah r.a mengadu kepada suaminya, Saidina Ali bin Abu Talib r.a tentang tangannya berasa sakit dan keletihan kerana terlalu banyak kerja rumah yang perlu dilakukannya.

Saidatina Fatimah kemudian datang menemui ayahandanya baginda Rasulullah S.A.W untuk meminta seorang pembantu. Akan tetapi dia tidak berjaya menemui Rasulullah S.A.W dan hanya bertemu dengan Saidatina Aisyah.

Kemudian Saidatina Fatimah meninggalkan permintaannya kepada Saidatina Aisyah untuk disampaikan kepada Rasulullah. Apabila Rasulullah tiba di rumah, Saidatina Aisyah pun memberitahu Baginda tentang permintaan puterinya.

Lalu Baginda telah pergi menemui puteri serta menantunya yang ketika itu telah berbaring di tempat tidur. Keduanya mahu berganjak bangun ingin menghampiri baginda akan tetapi Rasulullah meminta mereka tetap di tempat perbaringan.

Lalu Baginda bersabda;

“Mahukah kamu berdua aku ajarkan sesuatu yang lebih baik daripada apa yang kamu berdua minta? Ketika kalian  berbaring hendak tidur, maka bacalah takbir (Allahu Akbar) 34 kali, tasbih (Subhanallah) 33 kali dan tahmid (Alhamdulillah) 33 kali. Sesungguhnya yang demikian itu lebih baik bagi kalian daripada seorang pembantu.” (HR. Muslim, no: 4906)

Maka disaran kepada ibu-ibu yang berasa penat setelah melakukan tugas-tugas harian supaya mengamalkan Zikir/Tasbih Fatimah ini setiap malam sebelum melelapkan mata.

ZIKIR/ TASBIH FATIMAH

Allahu Akbar    – 34 kali

Subhanallah    – 33 kali

Alhamdulillah  – 33 kali

Dalam pada itu sentiasalah didiklah hati untuk ikhlas melakukan semua tanggungjawab agar tidak merasakan ia sebagai bebanan yang memenatkan.


Air Rendaman Kurma Dan Kismis, Untuk Kekal Sihat Serta Bertenaga.

Buah kurma memang hidangan terbaik yang boleh memberi kita tenaga berkekalan untuk  seharian. Kebiasaannya waktu sahur atau ketika berbuka kita akan menjamah buah kecil ini. Tetapi sebenarnya buah kurma juga boleh di pelbagai cara kegunaannya.

Antaranya adalah dengan merendamnya dengan air dan boleh diminum begitu sahaja. Cara ini dipanggil air nabeez yang bermaksud air rendaman.

Kurma atau kismis direndam dalam air masak semalaman (dalam bekas yang bertutup) dan kemudian diminum keesokan paginya ketika mahu bersahur. Boleh dijadikan sebagai persediaan Ramadan nanti.

Air nabeez juga dikatakan merupakan sajian kegemaran Rasulullah SAW.

Nabi merendam beberapa butir kurma atau kismis (salah satu) di dalam air untuk semalaman (dalam bekas bertutup) dan meminum air rendaman tersebut di pagi hari esoknya.

Airnya Nabi minum dan buah kurma yang sudah lembut, Nabi langsung menelannya tanpa mengunyah terlebih dulu.

Ada beberapa hadis yang menyebutkan tentang cara membuat air nabeez ini, salah satunya riwayat dari Imam Muslim,

Aisyah pernah ditanya tentang nabeez, kemudian ia memanggil seorang wanita pelayan asal Habasyah. “Bertanyalah kepada wanita ini!” Kata Aisyah. “Kerana ia dahulu pernah membuat nabeez untuk Rasulullah SAW,” tambahnya. Lalu wanita asal Habasyah itu berkata, “Aku pernah membuat nabeez untuk beliau dalam sebuah kantung kulit pada malam hari. Kemudian aku mengikatnya dan menggantungnya. Lalu di pagi harinya beliau SAW meminumnya.”Dari Aisyah dia berkata, “Kami biasa membuat perasan untuk Rasulullah SAW di dalam air minum yang bertali di atasnya, kami membuat rendaman di pagi hari dan meminumnya di malam hari, atau membuat rendaman di malam hari lalu meminumnya dipagi hari.” (HR Muslim).

Walau bagaimanapun diingatkan eloklah membuatnya sekali dan terus diminum. Bimbang ia menjadi masam pula nanti.

Bahan Diperlukan:

Kurma / kismis

Air suam

Cara Membuatnya:

1. Ambil kurma dalam bilangan ganjil dan carikkan isi kurma berkenaan.

2. Rendam isi kurma dalam air masak sebelum tidur. Letak di luar tak perlu simpan dalam peti sejuk.

3. Bolehlah diminum esok untuk bersahur.

p/s: Jangan campurkan kurma dengan kismis. Kalau mahu buatlah air secara berasingan. Diingatkan juga eloklah membuatnya sekali dan terus diminum. Bimbang ia menjadi masam pula nanti.

Khasiat Air Nabeez:

1. Minuman yang mengandungi alkali yang dapat membantu proses pembuangan

2. Kelebihan asam pada perut dan memulihkan sistem pencernaaan tubuh. Juga membantu menyingkirkan toksin berbahaya dari tubuh. Ia juga sangat berguna sebagai detox.

SUMBER: TRIBUNNEW.COM


Nak Kulit Cantik Waktu Makeup ? Pakai Je Bedak Asas Serum Ini, Terus Flawless !

Jenama kosmetik halal tempatan, Chriszen kini tampil dengan produk bedak asas baharu diberi nama Chriszen Match Matte Serum Foundation, bagi memenuhi kehendak pengguna produk kecantikan wajah hari ini.

Kali ini, apa yang menariknya adalah bedak asas ini disertakan dengan serum, di mana molekul serum tersebut cukup kecil dan efektif sehingga mampu meresap ke dalam kulit untuk memberikan kelembapan yang sangat optimum terhadap kulit wajah.

Tidak seperti bedak asas matte jenama lain yang seringkali meyebabkan kulit menjadi kering.

Dalam kata lain, jika si pemakai mengalami masalah kulit seperti berjerawat, berparut, ruam, kulit kering dan sebagainya dapat di atasi dengan adanya bantuan kelembapan yang ada pada bedak asas tersebut.

Warna kulit si pemakai akan lebih sekata dan makeup juga tidak cepat bercapuk.

Chriszen Match Matte Serum Foundation telah mengandungi 11 bahan yang berasaskan sumber alami yang hebat seperti  ekstrak bearberry, extrak kernel oat, alga laut merah, ekstrak akar pohon herba licorice, Vitamin B3, ekstrak madu Hanuka, ekstrak daun lidah buaya dan banyak lagi.

Kesemua bahan ini dapat menjadikan kulit anda cerah, menghidrat kulit, dan menjadi pelindung antioksidan.

Tekstur bedak asas ini sangat ringan dan mesra dengan semua jenis kulit. Ia didatangkan dengan 5 warna iatu, Natural Ivory, Light Beige, Nude Beige, Natural Beige dan Rich Honey.


Beto Kusyairy Dan Isteri Tunaikan Umrah, Rakan Artis & Peminat Titip Doa

Hujung tahun ini pasti ramai yang menghabiskan masa pergi bercuti untuk berehat ataupun menunaikan umrah bersama keluarga. Pelakon terkenal tanah air, Beto Kusyairy juga tidak melepaskan peluang ini untuk berangkat ke Tanah Suci.

Beto atau nama penuhnya Nurkusyairy Zakuan Osman, 42, telah memuat naik hantaran di laman Instagramnya ketika mahu berangkat ke Tanah Suci Mekah bersama isteri, Tisha Sahar.

“Bismillah Allahuakbar. Hamba-Mu datang menyahut panggilan-Mu” tulisnya ringkas.

Pelakon filem Istanbul Aku Datang yang berangkat Isnin lalu bagi mengerjakan ibadah umrah itu turut memohon doa daripada orang ramai agar semua urusannya dipermudahkan di sana.

“Ampun maaf bagi segala salah silap saya selama di sini. Mohon doakan kelancaran dan segala ibadah diterima serta mendapat keberkatan-Nya. Ada umur kita jumpa lagi,” tulisnya di IG Story.

Dalam pada itu, kelihatan beberapa rakan selebriti turut berada di lapangan terbang menemani serta ‘mengambil berkat menghantar sahabat’ sebelum keberangkatan pelakon itu ke Tanah Suci. Antaranya adalah Azhan Rani, Fikhree Bakar, Zahiril Adzim dan Shera Aiyob.

Setibanya di Tanah Suci, pelakon ini turut memuat naik satu lagi foto bersama isterinya di hadapan Kaabah. Difahamkan, aktor terkenal yang juga rakan gandingannya dalam filem Mat Kilau, Datuk Adi Putra telah menjadi ‘perantara’ serta turut berangkat menunaikan ibadah umrah tersebut.

Menjengah ke ruangan komen hantaran yang dimuat naik, rakan artis dan para peminat juga tidak ketinggalan meninggalkan komen dan mendoakan buat pelakon itu. Mereka juga berharap agar pelakon tersebut beserta isterinya mendapat umrah yang mabrur.

“Semoga dipermudahkan segala urusan umrah bang beto dan wife sepanjang berada disana 🤲”

“Be safe abg & akak. Semoga doa-doa kalian diperkenankan olehNya ”

“Semoga dipermudahkan segala urusan. Semoga diberi kesihatan yg baik sentiasa. Semoga memperolehi umrah mabrur. Aamiin-Aamiin-Aamiin”

“Alhamdullilah. Semoga dipermudahkan semua urusan dan selamat pergi dan kembali”

“Semoga dikurniakan kesihatan yg baik utk beribadah abam beto dan isteri”

Sekadar info, Beto telah mendirikan rumah tangga bersama isterinya Tisha Shahar sekitar 14 tahun lalu iaitu pada 2008.


Berbakti & Mendoakan Ibu Bapa, Ini Antara Amalan-amalan Yang Boleh Dilakukan Untuk Menjemput Rezeki

Rezeki setiap individu berbeza-beza dan tidak sama. Tentunya setiap individu mahu diri mereka mendapat rezeki yang banyak tetapi itu semua bergantung kepada amalan yang kita lakukan setiap hari. Ada inidividu yang merungut mengapa rezeki terasa begitu susah untuk singgah. Jika ada, pasti akan cepat habis.

Untuk mendapat rezeki yang luas, cuba amalkan beberapa amalan ini kerana ia dikatakan mampu membuka pintu rezeki kita. Semoga Allah membuka pintu rezeki seluasnya buat kita semua. Cuma, anda perlu bersangka baik dengan Allah.

20 AMALAN INI BUATKAN REZEKI BERTAMBAH TANPA DISANGKA-SANGKA

Allah SWT memberikan jalan buat setiap hamba-Nya untuk memperoleh rezeki dalam pelbagai bentuk yang boleh menjadi punca kebaikan dunia dan akhirat.

YAKINLAH REZEKI ITU JAMINAN ALLAH

1. MENYEMPATKAN DIRI BERIBADAH

Allah tidak sia-siakan pengabdian diri hamba-Nya, seperti firman-Nya dalam hadis qudsi: “Wahai anak Adam, sempatkanlah untuk menyembah-Ku maka Aku akan membuat hatimu kaya dan menutup kefakiranmu. Jika tidak melakukannya maka Aku akan penuhi tanganmu dengan kesibukan dan Aku tidak menutup kefakiranmu.” (Riwayat Ahmad, Tirmizi, Ibnu Majah dan al-Hakim dari Abu Hurairah R.A.)

2. MEMPERBANYAKKAN ISTIGHFAR

Istighfar adalah rintihan dan pengakuan dosa seorang hamba di depan Allah , yang menjadi sebab Allah jatuh kasih dan kasihan pada hamba-Nya lalu Dia berkenan melapangkan jiwa dan kehidupan si hamba. Sabda Nabi s.a.w.:
“Barang siapa memperbanyakkan istighfar maka Allah S.W.T akan menghapuskan segala kedukaannya, menyelesaikan segala masalahnya dan memberinya rezeki dari arah yang tidak disangka.” (Riwayat Ahmad, Abu Daud, an-Nasa’i, Ibnu Majah dan al-Hakim dari Abdullah bin Abbas r.a.)

3. TINGGALKAN PERBUATAN DOSA

Dosa bukan saja membuat hati resah malah menutup pintu rezeki. Sabda Nabi S.A.W.: “… dan seorang lelaki akan diharamkan baginya rezeki kerana dosa yang dibuatnya.” (Riwayat at-Tirmizi)

4. SENTIASA INGAT ALLAH

Banyakkan mengingati Allah akan membuatkan hati tenang dan kehidupan terasa lapang. Ini rezeki yang hanya Allah berikan kepada orang beriman. Firman-Nya: “(iaitu) orang-orang beriman dan hati mereka menjadi tenteram dengan mengingati Allah . Ingatlah, hanya dengan mengingati Allah hati menjadi tenteram.” (Ar-Ra’d: 28)

5. BERBAKTI DAN MENDOAKAN IBU BAPA

Dalam hadis riwayat Imam Ahmad, Rasulullah S.A.W. berpesan agar siapa yang ingin panjang umur dan ditambahi rezekinya, hendaklah berbakti kepada ibu bapanya dan menyambung tali kekeluargaan. Baginda S.A.W. juga bersabda: “Siapa berbakti kepada ibu bapanya maka kebahagiaanlah buatnya dan Allah akan memanjangkan umurnya.” (Riwayat Abu Ya’ala, at-Tabrani, al-Asybahani dan al-Hakim)

Mendoakan ibu bapa juga menjadi sebab mengalirnya rezeki, berdasarkan sabda Nabi S.A.W.: “Apabila hambaku itu meninggalkan berdoa kepada kedua orang tuanya nescaya terputuslah rezeki (Allah ) daripadanya.” (Riwayat al-Hakim dan ad-Dailami)

6. BERBUAT BAIK DAN MENOLONG ORANG YANG LEMAH

Berbuat baik kepada orang yang lemah ini termasuklah menggembirakan dan meraikan orang tua, orang sakit, anak yatim dan fakir miskin, juga isteri dan anak-anak yang masih kecil. Sabda Nabi S.A.W.: “Tidaklah kamu diberi pertolongan dan diberi rezeki melainkan kerana orang-orang lemah di kalangan kamu.” (Riwayat Bukhari)

7. TUNAIKAN HAJAT ORANG LAIN

Menunaikan hajat orang menjadi sebab Allah lapangkan rezeki dalam bentuk tertunainya hajat sendiri, seperti sabda Nabi S.A.W.: “Siapa yang menunaikan hajat saudaranya maka Allah akan menunaikan hajatnya…” (Riwayat Muslim)

8. BANYAK BERSELAWAT

Ada hadis yang menganjurkan berselawat jika hajat atau cita-cita tidak tertunai kerana selawat itu dapat menghilangkan kesusahan, kesedihan, dan kesukaran serta meluaskan rezeki dan menyebabkan terlaksananya semua hajat. Wallahu a’lam.

9. BUAT KEBAJIKAN BANYAK-BANYAK

Ibnu Abbas berkata: “Sesungguhnya kebajikan itu memberi cahaya kepada hati, kemurahan rezeki, kekuatan jasad dan disayangi oleh makhluk yang lain. Manakala kejahatan pula boleh menggelapkan rupa, menggelapkan hati, melemahkan tubuh, sempit rezeki dan makhluk lain mengutuknya.”

10. BERPAGI-PAGI

Menurut Rasulullah S.A.W., berpagi-pagi (memulakan aktiviti harian sebaik-baik selesai solat Subuh berjemaah) adalah amalan yang berkat.

11. MENJALIN SILATURRAHIM

Nabi S.A.W. bersabda: “Barang siapa ingin dilapangkan rezekinya dan dipanjangkan umurnya maka hendaklah dia menghubungkan silaturrahim.” (Riwayat Bukhari)

12. MELAZIMI KEKAL BERWUDUK

Seorang Arab desa menemui Rasulullah S.A.W. dan meminta pedoman mengenai beberapa perkara termasuk mahu dimurahkan rezeki oleh Allah. Baginda S.A.W. bersabda: “Sentiasalah berada dalam keadaan bersih (dari hadas) nescaya Allah akan memurahkan rezeki.” (Diriwayatkan daripada Sayidina Khalid al-Walid)

13. BERSEDEKAH

Sedekah mengundang rahmat Allah dan menjadi sebab Allah buka pintu rezeki. Nabi S.A.W. bersabda kepada Zubair bin al-Awwam: “Hai Zubair, ketahuilah bahawa kunci rezeki hamba itu ditentang Arasy, yang dikirim oleh Allah azza wajalla kepada setiap hamba sekadar nafkahnya. Maka siapa yang membanyakkan pemberian kepada orang lain, nescaya Allah membanyakkan baginya. Dan siapa yang menyedikitkan, nescaya Allah menyedikitkan baginya.” (Riwayat ad-Daruquthni dari Anas R.A.)

14. MELAZIMI SOLAT MALAM (TAHAJUD)

Ada keterangan bahawa amalan solat tahajjud memudahkan memperoleh rezeki, menjadi sebab seseorang itu dipercayai dan dihormati orang dan doanya dimakbulkan Allah.

15. MELAZIMI SOLAT DHUHA

Amalan solat Dhuha yang dibuat waktu orang sedang sibuk dengan urusan dunia (aktiviti harian), juga mempunyai rahsia tersendiri. Firman Allah dalam hadis qudsi: “Wahai anak Adam, jangan sekali-kali engkau malas mengerjakan empat rakaat pada waktu permulaan siang (solat Dhuha), nanti pasti akan Aku cukupkan keperluanmu pada petang harinya.” (Riwayat al-Hakim dan Thabrani)

16. BERSYUKUR KEPADA ALLAH

Syukur ertinya mengakui segala pemberian dan nikmat dari Allah . Lawannya adalah kufur nikmat. Allah berfirman: “Demi sesungguhnya! Jika kamu bersyukur, nescaya Aku tambahi nikmat-Ku kepadamu, dan demi sesungguhnya jika kamu kufur, sesungguhnya azab-Ku amat keras.” (Ibrahim: 7) Firman-Nya lagi: “… dan Kami akan memberi balasan kepada orang-orang yang bersyukur.” (Ali Imran: 145)

17. MENGAMALKAN ZIKIR DAN BACAAN AYAT QURAN TERTENTU

Zikir dari ayat-ayat al-Quran atau asma’ul husna selain menenangkan, menjernihkan dan melunakkan hati, ia mengandungi fadhilat khusus untuk keluasan ilmu, terbukanya pintu hidayah, dimudahkan kefahaman agama, diberi kemanisan iman dan dilapangkan rezeki.

Misalnya, dua ayat terakhir surah at-Taubah (ayat 128-129) jika dibaca secara konsisten tujuh kali setiap kali lepas solat, dikatakan boleh menjadi sebab Allah lapangkan kehidupan dan murahkan rezeki.

Salah satu nama Allah , al-Fattah (Maha Membukakan) dikatakan dapat menjadi sebab dibukakan pintu rezeki jika diwiridkan selalu; misalnya dibaca “Ya Allah ya Fattah” berulang-ulang, diiringi doa: “Ya Allah , bukalah hati kami untuk mengenali-Mu, bukalah pintu rahmat dan keampunan-Mu, ya Fattah ya ‘Alim.” Ada juga hadis menyebut, siapa amalkan baca surah al-Waqi’ah setiap malam, dia tidak akan ditimpa kepapaan. Wallahu a’lam.

18. BERDOA

Berdoa menjadikan seorang hamba dekat dengan Allah, penuh bergantung dan mengharap pada rahmat dan pemberian dari-Nya. Dalam al-Quran, Allah suruh kita meminta kepada-Nya, nescaya Dia akan perkenankan.

19. BERIKHTIAR SEHABISNYA

Siapa berusaha, dia akan dapat. Ini sunnatullah. Dalam satu hadis sahih dikatakan bahawa Allah berikan dunia kepada orang yang dicintai-Nya dan yang tidak dicintai-Nya, tapi agama hanya Allah beri kepada orang yang dicintai-Nya saja. (Riwayat Ahmad, Ibnu Abi Syaibah dan al-Hakim)

Bagi orang beriman, tentulah dia perlu mencari sebab-sebab yang boleh membawa kepada murah rezeki dalam skop yang luas. Misalnya, hendak tenang dibacanya Quran, hendak dapat anak yang baik dididiknya sejak anak dalam rahim lagi, hendak sihat dijaganya pemakanan dan makan yang baik dan halal, hendak dapat jiran yang baik dia sendiri berusaha jadi baik, hendak rezeki berkat dijauhinya yang haram, dan sebagainya.

20. BERTAWAKAL

Dengan tawakal, seseorang itu akan direzekikan rasa kaya dengan Allah .

Firman-Nya:
“Barang siapa bertawakal kepada Allah , nescaya Allah mencukupkan (keperluannya).” (At-Thalaq: 3)

Nabi s.a.w. bersabda:
“Seandainya kamu bertawakal kepada Allah dengan sebenar-benar tawakal, nescaya kamu diberi rezeki seperti burung diberi rezeki, ia pagi hari lapar dan petang hari telah kenyang.” (Riwayat Ahmad, at-Tirmizi, Ibnu Majah, Ibnu Hibban, al-Hakim dari Umar bin al-Khattab R.A.)

KESIMPULAN
Kesemua yang disebut di atas adalah amalan-amalan yang membawa kepada takwa. Dengan takwa, Allah akan beri jalan keluar (dari segala perkara yang menyusahkan), dan memberinya rezeki dari jalan yang tidak terlintas di hatinya.” (At-Talaq: 2-3)

Pendek kata, bagi orang Islam, untuk murah rezeki dalam ertikata yang sebenarnya, kuncinya adalah dengan membuat amalan-amalan takwa. Amalan-amalan ini menjadi sebab jatuhnya kasih sayang Allah, lalu Allah limpahi hamba-Nya dengan keluasan rezeki dan rasa kaya dengan pemberian-Nya.

Selain itu diingatkan… rezeki bukan terhad kepada duit, harta ataupun kekayaan… rezeki iman, hati, Islam, kesihatan dan kebahagiaan serta ilmu yang bermanfaat adalah rezeki yang takde nilainya walaupun harta dan kekayaan menimbun sekalipun.

Sumber kredit: Mohd Ibrahim


Pertama Kali Ingin Tunai Umrah Bersama Suami, Zizi Kirana Akui Rasa Teruja! Sebab..

Siapa tidak kenal dengan sumandak Sabah pelantun lagu Eh, Zizi Kirana yang juga isteri kepada aktor kacak, Yusuf Bahrain.

Baru-baru ini, Zizi berkongsi berita gembira dan rasa teruja kerana bakal menunaikan umrah kali pertama pada 24 Januari ini.

Hijabista difahamkan bahawa, ini merupakan kali pertama Yusuf Bahrain menjejakkan kakai ke tanah suci dan juga umrah pertama yang dilaksanakan Zizi bersama suami tercinta.

Menariknya, pasangan ini bakal berangkat ke Tanah Suci Mekah sehari selepas sambutan hari ulangtahun kelahiran Zizi yang ke 38 tahun ini, iaitu pada 23 Januari nanti.

“Insya-Allah, menjelang 24 Januari ini saya akan ke Tanah Suci untuk menunaikan umrah, sehari selepas tarikh ulang tahun kelahiran saya.

“Ini adalah kali pertama untuk saya dan suami menunaikan umrah. Jadi, memang kami sangat teruja untuk umrah kali pertama ini,” katanya lapor salah sebuah akhbar tempatan.

Sewaktu disoal berkenaan persiapan menunaikan ibadah Umrah, Zizi berkata dia dan suami sudah bersedia memenuhi segala keperluan secara fizikal, mental, rohani dan jasmani. Malah, segala kelengkapan untuk berangkat juga sudah lengkap.

“Persiapan semuanya sudah disiapkan. Kami memang sertai kelas umrah di samping beberapa persiapan lain seperti pakaian dan sebagainya.

Bagaimanapun, Zizi menyatakan dia sedikit bimbang kerana bakal menjalani ibadah pada musim sejuk di Mekah. Namun, tidak melihat perkara itu sebagai halangan yang besar untuk ditempuh, Zizi yakin bahawa dia dan suami mampu menghadapi ujian itu.

“Yang mencabarnya adalah saya dimaklumkan dalam tarikh kami di sana adalah waktu kemuncak musim sejuk. Saya pula jenis orang yang tak tahan dengan cuaca sejuk,” katanya.

Justeru, Zizi memohon agar orang rami serta para peminat mereka berdua supaya mendoakan agar segala urusan dirinya dan suami dapat dipermudahkan dan termakbul doanya untuk memiliki zuriat.

“Doa dan harapan saya, tentunya agar dikurniakan zuriat dalam rumah tangga kami. Pada masa sama, saya berharap proses ibadah umrah kami dipermudahkan Allah,” katanya.